
RAPORT  COMUN 
asupra propunerii legislative privind utilizarea, conservarea şi protejarea solului

În conformitate cu prevederile art.95 din Regulamentul Camerei Deputaţilor, republicat, cu modificările şi completările ulterioare, Comisia pentru agricultură, silvicultură, industrie alimentară şi servicii specifice şi Comisia pentru administraţie publică, amenajarea teritoriului şi echilibru ecologic, au fost sesizate spre dezbatere în fond cu propunerea legislativă privind utilizarea, conservarea şi protejarea solului,  transmisă cu adresa nr.Pl.x 72  din 2 martie 2011 şi înregistrată cu nr.24/129/03.03.2011.
La întocmirea raportului, Comisiile au avut în vedere avizul favorabil al Consiliului Legislativ.
Propunerea legislativă are ca obiect de reglementare instituirea unui cadru juridic unitar pentru elaborarea unor programe, măsuri şi acţiuni privind implementarea politicii naţionale de utilizare, conservare, protejare şi ameliorare a calităţii solului. 
Propunerea legislativă privind utilizarea, conservarea şi protejarea solului face parte din categoria legilor ordinară potrivit prevederilor art.73 din Constituţia României, republicată.

La dezbaterea proiectului a participat ca invitat, în conformitate cu prevederile art. 54 şi 55 din Regulamentul Camerei Deputaţilor, republicat, cu modificările şi completările ulterioare, domnul Tanczos Barna - secretar de stat în cadrul Ministerului Agriculturii şi Dezvoltării Rurale.
La lucrările Comisiei pentru agricultură, silvicultură, industrie alimentară şi servicii specifice au fost prezenţi 26 de deputaţi, din totalul de 27 membri ai comisiei. Raportul Comisiei a fost  adoptat  în unanimitate, în şedinţa din data de 7 iunie 2011. 

La lucrările Comisiei pentru administraţie publică, amenajarea teritoriului şi echilibru ecologic, au participat la dezbateri 29 de deputaţi, din totalul de 30 membri ai acesteia. În urma examinării, membrii comisiei, au hotărât, cu unanimitate de voturi adoptarea propunerii legislative, în şedinţa din 14 septembrie 2011.  

Raportul comisiilor a fost adoptat cu unanimitate de voturi.

Propunerea legislativă a fost respinsă de Senat în şedinţa din 23 februarie 2011.
Propunerea legislativă potrivit art.75 alin.(1) şi (3) din Constituţia României, republicată, şi art.92 alin.(9) pct.1 din Regulamentul Camerei Deputaţilor, republicat, cu modificările şi completările ulterioare, este de competenţa decizională a Camerei Deputaţilor.

În urma dezbaterii, Comisiile propun admiterea cu modificări a propunerii legislative. 

 SECRETAR, 

           
Vasile MOCANU 







 Gheorghe CIOCAN

Consilier, Anton Păştinaru 






 Consilier, Monica Dima
AMENDAMENTE ADMISE
În urma dezbaterii, Comisia propune adoptarea propunerii legislative cu următoarele amendamente: 


	Nr. crt.
	Textul  iniţiatorului
	Text propus de Comisie

(autorul amendamentului)
	Motivarea amendamentelor

	0
	1
	2
	3

	1. 
	L E G E 

privind utilizarea, conservarea şi protejarea solului


	L E G E 

privind utilizarea, conservarea şi protecţia solului
	

	2. 
	CAPITOLUL I

Dispoziţii generale
	Nemodificat 
	

	3. 
	Art. 1 – Prezenta lege reglementează activităţile privind utilizarea, conservarea, ameliorarea, evaluarea capacitaţii bioproductive, bonitarea economică, protecţia solului şi monitorizarea integrată a calităţii solului, în contextul politicilor sectoriale pentru asigurarea utilizării durabile a acestei resurse naturale neregenerabile.
	Nemodificat 
	

	4. 
	Art. 2 - (1) Obiectivul acestei legi îl constituie stabilirea cadrului unitar de măsuri şi acţiuni pentru:

a) prevenirea degradării solului şi a eventualelor schimbări dăunătoare calităţii acestuia, în scopul evitării dereglărilor/modificării funcţiilor lui ecologice, şi a conservării patrimoniului pedologic şi arheologic;

b) conservare funcţiilor culturale, energetice, socio-economice ale solului în scopul utilizării sale durabile;  

c) restaurarea şi refacerea terenurilor afectate de degradare ca urmare a eroziunii, scăderii conţinutului de materie organică şi elemente nutritive, reducerea biodiversităţii, compactării, acidifierii, salinizării, deşertificării, alunecărilor de teren şi de contaminare cu substanţe chimice periculoase, radioactive, .biologice, inclusiv microorganisme de tipul virusurilor şi bacteriilor periculoase. 
d) reducerea suprafeţei terenurilor scoase din circuitul agricol sau din alte categorii de folosinţă neagricole prin optimizarea utilizării la maxim a suprafeţelor aprobate prin planurile urbanistice.
(2) Obiectivul prevăzut la alin.(1) se realizează prin:

a) cunoaşterea sistematică, permanentă şi detaliată, cantitativ şi calitativ, a solurilor ca resursă naturală neregenerabilă la nivelul fiecărei parcele cadastrale;

b) asigurarea conservării, ameliorării, protecţiei solului;
c) asigurarea organizării şi funcţionării corespunzătoare a sistemului naţional de monitorizare a calităţii solului;

d) monitorizarea evoluţiei stării de calitate a solului prin bonitarea acestuia;

e) identificarea zonelor de risc natural şi/sau antropic la deşertificare, eroziune, compactare, salinizare, acidifiere, scăderea conţinutului în materie organică şi elemente nutritive, reducerea biodiversităţii, alunecări de teren, contaminări, în vederea reducerii acestora;
f) identificarea zonelor de risc la alunecări de teren pe baza studiilor pedologice şi a hărţilor de risc şi hazard existente;

g) bilanţul elementelor nutritive, materiei organice şi a reacţiei din sol în vederea stabilirii dozelor optime de îngrăşăminte şi amendamente pentru toţi utilizatorii de teren, la nivel de parcelă în conformitate cu prevederile legale.
	Articolul 2 se modifică şi va avea următorul cuprins: 
Art.2. – (1) partea introductivă – Nemodificată

a) – Nemodificată 

b) – Nemodificată 

c) restaurarea şi refacerea terenurilor afectate de degradare ca urmare a eroziunii, scăderii conţinutului de materie organică şi elemente nutritive, reducerea biodiversităţii, compactării, acidifierii, salinizării, deşertificării, alunecărilor de teren şi de poluare cu substanţe chimice periculoase, radioactive, biologice, inclusiv microorganisme de tipul virusurilor şi bacteriilor periculoase; 

d) reducerea suprafeţei terenurilor scoase din circuitul agricol sau din alte categorii de folosinţă neagricole prin optimizarea utilizării la maximum a suprafeţelor aprobate prin planurile urbanistice.

(2) – Nemodificat 

a) – Nemodificată 

b) asigurarea conservării, ameliorării şi protecţiei solului;

c) – Nemodificată 

d) – Nemodificată 

e) identificarea zonelor de risc natural şi/sau antropic la deşertificare, eroziune, compactare, salinizare, acidifiere, scăderea conţinutului în materie organică şi elemente nutritive, reducerea biodiversităţii, alunecări de teren şi poluări, în vederea reducerii acestora;

f) – Nemodificată 

g) – Nemodificată 
Autor: Comisia pentru agricultură şi Comisia pentru administraţie
	Pentru corectitudinea redactării.

	5. 
	Art. 3 – În sensul prezentei legi, termenii şi expresiile utilizate au semnificaţia prevăzută în anexa nr.1. 
	Nemodificat 
	

	6. 
	Art. 4 – (1) Prevederile prezentei legi se aplică terenurilor deţinute sau utilizate în baza unui titlu valabil, indiferent de categoria de folosinţă, proprietar sau utilizator.
(2) Prevederile prezentei legi nu se aplică terenurilor afectate de degradare în urma activităţilor desfăşurate de structurile componente ale sistemului de apărare şi securitate naţională în domeniu, care se supun legislaţiei specifice.
	Articolul 4 se modifică şi va avea următorul cuprins: 

Art. 4 – (1) Prevederile prezentei legi se aplică terenurilor deţinute sau utilizate în baza unui titlu valabil, indiferent de categoria de folosinţă a terenului, de proprietar sau de utilizator.

(2) Prevederile prezentei legi nu se aplică terenurilor afectate de degradare în urma activităţilor desfăşurate de structurile componente ale sistemului de apărare şi securitate naţională în domeniu, cărora li se aplică prevederile legislaţiei în domeniu.
Autor: Comisia pentru agricultură şi Comisia pentru administraţie
	Pentru corectitudinea redactării.

	7. 
	Art. 5 – Principiile care stau la baza prezentei legi au în vedere:
a) rolul solului, ca parte componentă a mediului, factor vital al ecosistemelor terestre, resursă naturală fundamentală;

b) importanţa solului, ca mediu de viaţă pentru om, plante şi animale, pentru conservarea biodiversităţii şi a rezervei genetice prezente în sol;

c) asigurarea, în prezent şi viitor, a securităţii alimentare din punct de vedere calitativ şi cantitativ;

d) asigurarea pe termen lung a unui aport optim şi semnificativ al agriculturii, silviculturii şi al altor ramuri socio-economice care utilizează solul, la produsul intern brut;

e) menţinerea, ameliorarea calităţii solului, prevenirea degradării solului, stoparea deşertificării, înlăturarea poluanţilor care periclitează calitatea solului, restaurarea, reabilitarea, curăţirea, remedierea, reconstrucţia ecologică a terenurilor poluate;

f) protecţia multifuncţionalităţii solului, ecologică - economică - socială, menţinerea, îmbunătăţirea şi conservarea biodiversităţii acestuia;

g) dezvoltarea spaţiului rural „cu obligativitatea gestionării eficiente a”V în scopul utilizării durabile a terenurilor;

h) asigurarea nemijlocită a participării şi sprijinului din partea statului, societăţii civile, operatorilor   economici şi a fiecărui cetăţean la elaborarea şi aplicarea măsurilor şi acţiunilor cu privire la modul de utilizare, conservare şi protecţie a solului;
i) stimularea participării directe, cu aport propriu, a proprietarilor cu orice titlu valabil şi a utilizatorilor de terenuri la elaborarea şi implementarea măsurilor şi acţiunilor privind modul de utilizare, conservare şi protecţie a solului;
j) elaborarea programelor, planurilor şi acţiunilor de interes naţional, regional şi local privind utilizarea, conservarea şi protecţia solului la care statul are rolul de iniţiator;

k) elaborarea programelor, planurilor şi măsurilor de protecţie, prevenire, reducere a  efectelor negative asupra solului la nivel naţional, regional şi local;

l) identificarea activităţilor antropice cu efecte negative asupra solului şi a zonelor de risc natural;

m) elaborarea politicilor de amenajare şi utilizare a teritoriului, ţinând seama de necesitatea protejării proprietăţilor şi a funcţiilor solului;

n) crearea sistemului instituţional necesar pentru utilizarea, conservarea şi protecţia solului şi asigurarea personalului de specialitate;

o) educarea şi conştientizarea societăţii civile în problemele de utilizare, conservare şi protecţie a solului pentru protejarea sănătăţii umane şi asigurarea dezvoltării durabile;

p) dezvoltarea colaborării internaţionale pentru asigurarea realizării programelor naţionale de utilizare, conservare şi protecţie a solului la standarde tehnico-economice şi ecologice;

q) armonizarea legislaţiei privind utilizarea, conservarea şi protecţia solului cu reglementările Uniunii Europene.
	Articolul 5 se modifică şi va avea următorul cuprins: 

Art. 5 – Principiile care stau la baza utilizării, conservării şi protecţiei solului au în vedere:

a) – Nemodificată 

b) – Nemodificată 

c) asigurarea, în prezent şi în viitor, a securităţii alimentare;
d) – Nemodificată 

e) – Nemodificată 

f) – Nemodificată 

g) dezvoltarea spaţiului rural în scopul utilizării durabile a terenurilor;
h) asigurarea nemijlocită a participării şi a sprijinului din partea statului, societăţii civile, operatorilor   economici şi a fiecărui cetăţean la elaborarea şi aplicarea măsurilor şi acţiunilor cu privire la modul de utilizare, conservare şi protecţie a solului;

i) – Nemodificată 

j) – Nemodificată 

k) – Nemodificată 

l) – Nemodificată 

m) – Nemodificată 

n) – Nemodificată 

o) – Nemodificată 

p) – Nemodificată 

q) – Nemodificată    

Autor: Comisia pentru agricultură şi Comisia pentru administraţie
	Pentru corectitudinea redactării.

	8. 
	Art. 6. (1) Utilizarea, conservarea şi protecţia solului prin măsuri specifice, în sensul prezentei legi, constituie obligaţii ale autorităţilor administraţiei publice centrale şi locale şi ale tuturor persoanelor fizice şi juridice care deţin sau utilizează cu orice titlu valabil terenurile.
(2) Monitorizarea calităţii solului constituie obligaţia autorităţilor publice centrale, regionale şi locale, precum şi a persoanelor juridice care deţin sau utilizează terenurile agricole şi silvice cu orice titlu valabil.
	La articolul 6, alineatul (2) se modifică şi va avea următorul cuprins: 

Art. 6. (1) Utilizarea, conservarea şi protecţia solului prin măsuri specifice, în sensul prezentei legi, constituie obligaţii ale autorităţilor administraţiei publice centrale şi locale şi ale tuturor persoanelor fizice şi persoanelor juridice care deţin sau utilizează cu orice titlu valabil terenurile.

(2) Nemodificat 

Autor: Comisia pentru agricultură şi Comisia pentru administraţie
	Pentru corectitudinea redactării.

	9. 
	Art. 7 - Statul garantează tuturor persoanelor fizice şi juridice următoarele: 
a) accesul la informaţii privind solul, cu respectarea condiţiilor de confidenţialitate prevăzute de legislaţia în vigoare;

b) dreptul de asociere în organizaţii pentru utilizare, conservare, monitorizarea şi protecţie a solului;

c) dreptul de a fi consultaţi şi de a participa efectiv la luarea deciziilor cu privire la elaborarea şi dezvoltarea politicilor şi legislaţiei privind solul, emiterea actelor de reglementare în domeniu, elaborarea planurilor şi programelor, în conformitate cu reglementările în vigoare;

d) dreptul de a se adresa, direct sau prin intermediul organizaţiilor societăţii civile, autorităţilor administraţiei publice centrale, regionale, locale sau judecătoreşti în probleme de utilizare, conservare şi protecţie a solului;

e) dreptul la despăgubire pentru prejudiciul suferit, dovedit şi evaluat în sensul prezentei legii;
f) efectuarea calcului valorii despăgubirilor de către evaluatorii/experţii funciari – imobiliari pe baza metodelor de evaluare atestate în baza Ghidului evaluatorului funciar din România şi a standardelor internaţionale în vigoare. 
	La articolul 7, partea introductivă, literele e) şi f) se modifică şi vor avea următorul cuprins: 
Art.7. – Statul garantează tuturor persoanelor fizice şi persoanelor juridice următoarele: 

a) – Nemodificată 

b) dreptul de asociere în organizaţii pentru utilizare, conservare, monitorizare şi protecţie a solului;

c) – Nemodificată 

d) – Nemodificată 

e) dreptul la despăgubire pentru prejudiciul suferit, dovedit şi evaluat potrivit prevederilor prezentei legi;
f) efectuarea calculului valorilor despăgubirilor de către evaluatorii/experţii funciari – imobiliari pe baza metodelor de evaluare atestate în baza Ghidului evaluatorului funciar din România şi a standardelor internaţionale în vigoare. 

Autor: Comisia pentru agricultură şi Comisia pentru administraţie 
	Pentru corectitudinea redactării.

	10. 
	CAPITOLUL II
STRUCTURI ORGANIZATORICE SPECIALIZATE
	Nemodificat 
	

	11. 
	Art. 8 – Organizarea, atribuţiile şi obligaţiile, la nivel central şi teritorial, privind implementarea politicii naţionale de utilizare, conservare şi protecţie a solului revin autorităţilor publice centrale competente.

	Articolul 8 se modifică şi va avea următorul cuprins: 
Art. 8. – Atribuţiile  şi obligaţiile la nivel central şi teritorial în domeniul amenajării teritoriului şi urbanismului, în care utilizarea, administrarea, conservarea şi protecţia solului sunt elemente esenţiale de lucru, revin autorităţii publice centrale din domeniul amenajării teritoriului şi urbanismului. 

Autor: Comisia pentru agricultură şi Comisia pentru administraţie
	Pentru corectitudinea redactării.

	12. 
	Art. 9 – (1) Atribuţiile şi obligaţiile la nivel central privind implementarea politicii naţionale referitoare la modul de administrare, utilizare şi conservare a solurilor revin autorităţii publice centrale din domeniul agriculturii şi dezvoltării rurale. 
(2) Se înfiinţează centrele regionale pentru gestionarea resurselor de sol denumite în continuare CRGRS, pe lângă universităţile de ştiinţe agricole şi medicină veterinară prevăzute în anexa nr.2.

(3) Atribuţiile şi obligaţiile care revin autorităţii publice centrale în domeniul agriculturii şi dezvoltării rurale se realizează în teritoriu prin instituţiile specializate centrale şi locale:  

a) Institutul Naţional de Cercetare-Dezvoltare pentru Pedologie, Agrochimie şi Protecţia Mediului denumit în continuare  ICPA Bucureşti, cu personalitate juridică, în subordinea autorităţii publice centrale în domeniul agriculturii şi dezvoltării rurale;
b) Oficiile de Studii Pedologice şi Agrochimice Judeţene denumite în continuare OSPA, cu personalitate juridică, în coordonarea CRGRS şi a ICPA.

(4) Organele tehnice ale Ministerului Agriculturii, Pădurilor şi Dezvoltării Rurale, ICPA, CRGRS şi OSPA au următoarele atribuţii generale:  
a) realizează/reactualizează banca de date pedologice şi agrochimice la nivel naţional şi actualizează cartările pedologice existente atât pe suport de hârtie cât şi pe suport digital;

b) elaborează studiile pedologice şi agrochimice, realizează şi reactualizează sistemele judeţene de monitorizare sol-teren pentru agricultură;

c) asigură preluarea şi/sau reactualizarea studiilor pedologice şi a sistemelor judeţene de monitorizare sol-teren;

d) elaborează statistici şi propuneri de programe privind reabilitarea, refacerea şi amendarea solurilor în vederea îmbunătăţirii calităţii acestora şi realizează estimări bugetare pentru implementarea lor;

e) realizează şi asigură funcţionarea sistemului naţional de supraveghere, evaluare, prognoze şi avertizare privind efectele ecologice şi economice ale solului;

f) elaborează măsuri, programe şi proiecte care să conducă la îmbunătăţirea calităţii mediului, peisajului precum şi la sănătatea solului;

g) realizează şi asigură funcţionarea unui program naţional de stabilire a clasei de calitate pe baza notei de bonitate pentru toate parcelele agricole indiferent de proprietar şi/sau utilizator;

h) analizează propunerile şi acordă autorizaţii privind extinderea planurilor urbanistice;

i) constată şi propune măsuri împotriva tuturor persoanelor fizice sau juridice care produc daune sau degradează fondul funciar;
j) monitorizează cantitativ şi calitativ aplicarea îngrăşămintelor minerale şi/sau organice precum şi a amendamentelor;

k) elaborează proiecte de organizarea şi sistematizarea terenurilor agricole în cadrul unităţii administrativ teritoriale, pe care le pune la dispoziţia primăriilor şi consiliilor locale;
l) urmăreşte permanent optimizarea exploataţiilor agricole în scopul îmbunătăţirii eficienţei economice, creşterii producţiei şi îmbunătăţirea indiciilor de calitate a producţiilor agricole;

m) colaborează cu autoritatea publică centrală în domeniul culturii şi cultelor, sau cu specialiştii, sau instituţiile delegate de aceasta, în vederea monitorizării şi protejării terenurilor cu patrimoniu arheologic.
 (5) Finanţarea acestor activităţi cheltuielilor se asigură de la Bugetul de Stat şi din venituri proprii.
	Articolul 9 se modifică şi va avea următorul cuprins: 
Art.9. – (1) Atribuţiile şi obligaţiile la nivel central privind implementarea politicii naţionale referitoare la modul de administrare, utilizare, conservare şi protecţie a solurilor revin autorităţii publice centrale pentru agricultură şi dezvoltare rurală. 
(2) Se înfiinţează Centrele Regionale pentru Gestionarea Resurselor de Sol denumite în continuare CRGRS, cu personalitate juridică, pe lângă universităţile de ştiinţe agricole şi medicină veterinară prevăzute în anexa nr.2.
(3) Atribuţiile şi obligaţiile care revin autorităţii publice centrale pentru agricultură şi dezvoltare rurală se realizează în teritoriu prin instituţiile specializate centrale şi locale:  

a) Institutul Naţional de Cercetare-Dezvoltare pentru Pedologie, Agrochimie şi Protecţia Mediului denumit în continuare  ICPA Bucureşti, cu personalitate juridică, în subordinea autorităţii publice centrale pentru agricultură şi dezvoltare rurală;

b) – Nemodificată 

(4) Serviciile tehnice ale autorităţii publice centrale pentru agricultură şi dezvoltare rurală, ICPA, CRGRS şi OSPA au următoarele atribuţii generale:  

a) – Nemodificată 

b) elaborează studii pedologice şi agrochimice, realizează şi reactualizează sistemele judeţene de monitorizare sol-teren pentru agricultură;

c) – Nemodificată 

d) – Nemodificată 

e) – Nemodificată 

f) – Nemodificată 
g) – Nemodificată 

h) –se elimină
h) constată şi propune măsuri împotriva tuturor persoanelor fizice sau persoanelor juridice care produc daune sau degradează fondul funciar;
i) – Nemodificată 

j) elaborează proiecte de organizarea şi sistematizare a terenurilor agricole în cadrul unităţii administrativ teritoriale, pe care le pun la dispoziţia primăriilor şi consiliilor locale;

k) – Nemodificată 

l) colaborează cu autoritatea publică centrală în domeniul culturii şi patrimoniului naţional, cu specialiştii sau cu instituţiile delegate de aceasta, în vederea monitorizării şi protejării terenurilor cu patrimoniu arheologic.

(5) Finanţarea cheltuielilor pentru aceste activităţi se asigură de la bugetul de stat şi din venituri proprii.
(6) Elementele constitutive, regulamentul de organizare şi funcţionare, precum şi modul de finanţare a persoanelor juridice prevăzute la alin. (2) se aprobă prin hotărâre a Guvernului.

Autor: Comisia pentru agricultură şi Comisia pentru administraţie
	Pentru corectitudinea redactării.

	13. 
	CAPITOLUL III 

IDENTIFICAREA, INVESTIGAREA ŞI EVALUAREA TERENURILOR DEGRADATE SAU CONTAMINATE

Secţiunea 1

Identificarea, investigarea şi evaluarea zonelor de risc natural şi a terenurilor degradate
	Nemodificat 
	

	14. 
	Art. 10 – (1) Autorităţile publice centrale competente, prin unităţile aflate sub autoritate, în coordonare sau în subordine, după caz, identifică zonele de risc la eroziune, scădere a conţinutului de materie organică şi elemente nutritive, reducerea biodiversităţii, introducerea accidentală de specii noi în sol, precum şi modificarea compoziţiei şi a calităţii solului în urma intervenţiei deliberate asupra compoziţiei păturii vegetale ce îl acoperă, compactare, salinizare, acidifiere şi deşertificare.

(2) Autoritatea publică centrală pentru agricultură şi dezvoltare rurală participă la coordonarea întocmirii şi actualizării anuale a bazei de date la nivel naţional a terenurilor degradate şi a zonelor de risc la eroziune, scădere a conţinutului de materie organică şi elemente nutritive, reducerea biodiversităţii, compactare, salinizare, acidifiere şi deşertificare, în vederea asigurării raportării datelor privind calitatea solului la Agenţia Europeană de Mediu, conform legislaţiei în vigoare. 
 (3) Finanţarea activităţilor de investigare, evaluare şi identificare este suportată de la bugetul de stat, prin bugetele autorităţilor care le administrează sau din fonduri structurale şi de coeziune, prin proiecte aprobate spre finanţare în conformitate cu regulile de implementare a acestor fonduri.

	La articolul 10 se modifică şi va avea următorul cuprins: 

Art.10. – (1) – Nemodificat 

(2) Autoritatea publică centrală pentru agricultură şi dezvoltare rurală participă la coordonarea întocmirii şi actualizării anuale a bazei de date la nivel naţional a terenurilor degradate şi a zonelor de risc la eroziune, scăderea conţinutului de materie organică şi elemente nutritive, reducerea biodiversităţii, compactarea, salinizarea, acidifierea şi deşertificarea, în vederea asigurării raportării datelor privind calitatea solului la Agenţia Europeană de Mediu, conform legislaţiei în vigoare. 

(3) Finanţarea activităţilor de investigare, evaluare şi identificare este asigurată de la bugetul de stat, prin bugetele autorităţilor care le administrează sau din fonduri externe nerambursabile, prin proiecte aprobate spre finanţare în conformitate cu regulile de implementare a acestor fonduri.
Autor: Comisia pentru agricultură şi Comisia pentru administraţie
	Pentru corectitudinea redactării.

	15. 
	Art. 11 – Instituţiile de specialitate realizează investigarea şi evaluarea zonelor de risc natural şi/sau antropic şi a terenurilor degradate. 
	Nemodificat 
	

	16. 
	Art. 12 -  (1) Pentru fiecare zonă de risc natural şi/sau antropic identificată se stabilesc perimetrele afectate de procesele prevăzute la art.10, alin.(1).

(2) Pentru fiecare zonă de risc natural şi/sau antropic identificată/perimetru degradat  se elaborează o documentaţie specifică cuprinzând următoarele informaţii:

a) localizarea geografică a zonei de risc natural şi/sau antropic/perimetrul degradat;

b) date privind clima, precipitaţiile din zonă;

c) date privind biodiversitatea din zonă;

d) date şi informaţii pedologice locale;

e) natura şi tipul degradării;

g) cauzele degradării;

h) evaluarea de risc;

i) programe de măsuri de restaurare specifice zonelor de risc natural şi/sau  antropic identificate;

î) informaţii privind utilizarea în trecut, prezent şi viitor a terenurilor degradate care urmează să constituie subiectul unui program de măsuri de restaurare;

k) obiectivele incluse în programele de măsuri prevăzute la punctul g), restricţiile impuse în zonele de risc natural şi antropic, programe de protecţie şi de monitorizare necesare;

j) existenţa unor situri arheologice sau monumente istorice.

(3) Documentaţia specifică elaborată se depune la CRGRS.

(4) Pentru fiecare zonă de risc natural şi/sau antropic/perimetru degradat amplasat în arie naturală protejată sau sit Natura 2000, documentaţia specifică elaborată respectă restricţiile impuse prin legislaţia specifică ariilor naturale protejate şi a siturilor Natura 2000.

	Articolul 12 se modifică şi va avea următorul cuprins: 
Art.12.  – (1) – Nemodificat 

(2) partea introductivă – Nemodificată 

a) – Nemodificată 

b) – Nemodificată 

c) – Nemodificată 

d) – Nemodificată 

e) – Nemodificată 

f) – Nemodificată 

g) – Nemodificată 

h) – Nemodificată 

i) – Nemodificată 

j) obiectivele incluse în programele de măsuri prevăzute la lit. f), restricţii impuse în zonele de risc natural şi antropic, programe de protecţie şi de monitorizare necesare;

k) – Nemodificată 

(3) – Nemodificat 

(4) Pentru fiecare zonă de risc natural şi/sau antropic/perimetru degradat amplasat în aria naturală protejată sau sit Natura 2000, documentaţia specifică elaborată respectă restricţiile impuse prin legislaţia specifică a ariilor naturale protejate şi a siturilor Natura 2000.
Autor: Comisia pentru agricultură şi Comisia pentru administraţie
	Pentru corectitudinea redactării.


	17. 
	Art. 13 – Autoritatea publică centrală în domeniul agriculturii şi dezvoltării rurale, pe baza analizei documentaţiei specifice prevăzute la art.12, alin.(2), decide acceptarea sau necesitatea completării investigaţiei şi a programelor de măsuri de restaurare specifice zonei de risc natural identificate.
	Articolul 13 se modifică şi va avea următorul cuprins:
Art. 13 – Autoritatea publică centrală pentru agricultură şi dezvoltare rurală, pe baza analizei documentaţiei specifice prevăzute la art.12, alin.(2), decide acceptarea sau necesitatea completării investigaţiei şi a programelor de măsuri de restaurare specifice zonei de risc natural identificate.
Autor: Comisia pentru agricultură şi Comisia pentru administraţie
	Pentru corectitudinea redactării.

	18. 
	Art. 14 – Perimetrele afectate şi cele suspectate a fi degradate sunt supuse monitorizării de către autoritatea publică centrală în domeniul agriculturii şi dezvoltării rurale.
	Articolul 14 se modifică şi va avea următorul cuprins:
Art. 14 – Perimetrele afectate şi cele suspectate a fi degradate sunt supuse monitorizării de către autoritatea publică centrală pentru agricultură şi dezvoltare rurală.
Autor: Comisia pentru agricultură şi Comisia pentru administraţie
	Pentru corectitudinea redactării.

	19. 
	Art. 15 – (1) În cazul perimetrelor afectate, autoritatea publică centrală în domeniul agriculturii şi dezvoltării rurale solicită elaborarea programelor de restaurare şi monitorizare necesare.

(2) Proprietarii sau utilizatorii de terenuri cu orice de titlu valabil, care se află sub incidenţa alin.(1), au obligaţia aplicării măsurilor cuprinse în programele de restaurare şi monitorizare. 

(3) Rezultatele activităţii de monitorizare sunt înregistrate şi stocate într-o bază de date privind calitatea solului. 

(4) Baza de date este coordonată de către autoritatea publică centrală în domeniul agriculturii şi dezvoltării rurale prin ICPA la nivel central, prin CRGRS la nivel regional şi prin OSPA la nivel judeţean.
         (5) Autoritatea publică centrală pentru mediu are acces la baza de date, în vederea asigurării raportării datelor privind calitatea solului la Agenţia Europeană de Mediu, conform legislaţiei în vigoare.
	Articolul 15 se modifică şi va avea următorul cuprins: 
Art. 15 – (1) În cazul perimetrelor afectate, autoritatea publică centrală pentru agricultură şi dezvoltare rurală solicită elaborarea programelor de restaurare şi monitorizare necesare.

(2) Proprietarii sau utilizatorii de terenuri cu orice titlu valabil, care se află sub incidenţa alin.(1), au obligaţia aplicării măsurilor cuprinse în programele de restaurare şi monitorizare. 

(3) – Nemodificat 

(4) Baza de date este coordonată de către autoritatea publică centrală pentru agricultură şi dezvoltare rurală prin ICPA la nivel central, prin CRGRS la nivel regional şi prin OSPA la nivel judeţean.

(5) – Nemodificat 

Autor: Comisia pentru agricultură şi Comisia pentru administraţie
	Pentru corectitudinea redactării.

	20. 
	Art. 16 – (1) În cazul unui sol afectat de procesele prevăzute la  art. 10, alin (1), dacă autoritatea publică centrală în domeniul agriculturii şi dezvoltării rurale, în urma efectuării investigaţiilor, constată că proprietarii cu orice titlu valabil/administratorii de terenuri sunt responsabili pentru schimbările dăunătoare solului, va impune aplicarea de către aceştia a măsurilor de restaurare specifice zonei de risc natural şi/sau antropic identificate şi suportarea costurilor de către acestea. 
(2) În cazul unui sol afectat de procesele menţionate la art.10, alin.(1), dacă autoritatea publică centrală în domeniul agriculturii şi dezvoltării rurale, în urma efectuării investigaţiilor, constată că părţile implicate nu sunt responsabile pentru schimbările dăunătoare solului, asigură, prin unităţile sale specializate şi prin cele regionale, măsuri de restaurare specifice zonei de risc natural şi/sau antropic identificate, a căror finanţare este suportată de la bugetul de stat, prin bugetele autorităţilor care le administrează sau din fonduri structurale şi de coeziune, prin proiecte aprobate spre finanţare  în conformitate cu regulile de implementare a acestor  fonduri.

	La articolul 16, alineatul (2) se modifică şi va avea următorul cuprins: 
Art. 16 – (1) În cazul unui sol afectat de procesele prevăzute la  art. 10, alin (1), dacă autoritatea publică centrală pentru agricultură şi dezvoltare rurală, în urma efectuării investigaţiilor, constată că proprietarii cu orice titlu valabil/administratorii de terenuri sunt responsabili pentru schimbările dăunătoare solului, va impune aplicarea de către aceştia a măsurilor de restaurare specifice zonei de risc natural şi/sau antropic identificate şi suportarea costurilor de către aceştia. 

(2) În cazul unui sol afectat de procesele prevăzute la art.10 alin.(1), dacă autorităţile publice competente, prin instituţiile specializate, în urma efectuării investigaţiilor constată că părţile implicate nu sunt responsabile pentru schimbările dăunătoare solului, asigură, prin unităţile sale specializate şi prin cele regionale, măsuri de restaurare specifice zonei de risc natural şi/sau antropic identificate, a căror finanţare este asigurată de la bugetul de stat, prin bugetele autorităţilor care le administrează sau din fonduri externe nerambursabile, prin proiecte aprobate spre finanţare  în conformitate cu regulile de implementare a acestor  fonduri.
Autor: Comisia pentru agricultură şi Comisia pentru administraţie
	Pentru corectitudinea redactării.

	21. 
	Art. 17 – Metodologia de identificare a zonelor de risc natural şi/sau antropic sau a terenurilor degradate, precum şi metodologiile de investigare,  evaluare de risc fac obiectul unui ghid tehnic, aprobat prin ordin comun al conducătorului autorităţilor publice centrale pentru mediu şi pentru agricultură şi dezvoltare rurală, în termen de 9 luni de la data intrării în vigoare a prezentei legi.
	Articolul 17 se modifică şi va avea următorul cuprins:
Art. 17 – Metodologia de identificare a zonelor de risc natural şi/sau antropic sau a terenurilor degradate, precum şi metodologiile de investigare,  evaluare de risc, fac obiectul unui ghid tehnic, aprobat prin ordin comun al conducătorului autorităţii publice centrale pentru mediu şi autorităţii publice centrale pentru agricultură şi dezvoltare rurală, în termen de 9 luni de la data intrării în vigoare a prezentei legi.
Autor: Comisia pentru agricultură şi Comisia pentru administraţie
	Pentru corectitudinea redactării.

	22. 
	Art. 18 - (1) Autoritatea publică centrală în domeniul agriculturii şi dezvoltării rurale, inventariază zonele de risc natural şi/sau antropic şi întocmeşte un registru naţional al terenurilor. 

(2) Lista zonelor de risc natural şi/sau antropic şi registrul naţional al terenurilor se aprobă prin ordin comun al conducătorilor autorităţilor publice centrale competente, în termen de 2 ani de la data intrării  în vigoare a prezentei legi, şi se actualizează anual. 
	La articolul 18 se modifică şi va avea următorul cuprins: 

Art.18. – (1) Autoritatea publică centrală pentru agricultură şi dezvoltare rurală, inventariază zonele de risc natural şi/sau antropic şi întocmeşte un registru naţional al terenurilor. 

(2) Lista zonelor de risc natural şi/sau antropic şi Registrul naţional al terenurilor se aprobă prin ordin comun al conducătorilor autorităţilor publice centrale competente, prin instituţii specializate, în termen de 2 ani de la data intrării  în vigoare a prezentei legi, şi se actualizează anual.
Autor: Comisia pentru agricultură şi Comisia pentru administraţie
	Pentru corectitudinea redactării.

	23. 
	Secţiunea a 2-a

Identificarea, investigarea şi evaluarea zonelor/terenurilor poluate prin desfăşurarea activităţilor antropice
	Nemodificat 
	

	24. 
	Art. 19 – (1) Autoritatea publică centrală pentru mediu împreună cu Autoritatea publică centrală în domeniul agriculturii şi dezvoltării rurale, prin unităţile aflate sub autoritate, în coordonare sau în subordine, după caz, identifică zonele/terenurile poluate cu substanţe chimice, biologice, radioactive şi zonele cu alunecări de teren.
(2) Investigarea şi evaluarea poluării solului se realizează în conformitate cu legislaţia specifică în vigoare privind modalităţile de investigare şi evaluare a poluării solului şi subsolului.

 (3) Finanţarea activităţilor de identificare, investigare şi evaluare de risc pentru terenurile poluate istoric/situri orfane şi abandonate este suportată de la bugetul de stat, prin bugetele autorităţilor care le administrează sau din fonduri structurale şi de coeziune, prin proiecte aprobate spre finanţare în conformitate cu regulile de implementare a acestor fonduri.
	Articolul  19 se modifică şi va avea următorul cuprins: 

Art. 19 – (1) Autoritatea publică centrală pentru mediu împreună cu autoritatea publică centrală pentru agricultură şi dezvoltare rurală, prin unităţile aflate sub autoritate, în coordonare sau în subordine, după caz, identifică zonele/terenurile poluate cu substanţe chimice, biologice, radioactive şi zonele cu alunecări de teren.

(2) – Nemodificat 

 (3) Finanţarea activităţilor de identificare, investigare şi evaluare de risc pentru terenurile poluate istoric/situri orfane şi abandonate este asigurată de la bugetul de stat, prin bugetele autorităţilor care le administrează sau din fonduri externe nerambursabile, prin proiecte aprobate spre finanţare în conformitate cu regulile de implementare a acestor fonduri.
Autor: Comisia pentru agricultură şi Comisia pentru administraţie
	Pentru corectitudinea redactării.

	25. 
	CAPITOLUL IV 

RESTAURAREA TERENURILOR DEGRADATE ŞI REFACEREA ECOLOGICĂ A TERENURILOR POLUANTE 

Secţiunea 1 

Restaurarea terenurilor degradate scoase din folosinţa agricolă sau silvică
	Nemodificat 
	

	26. 
	Art. 20 - (1) Autorităţile publice centrale competente stabilesc necesitatea programelor de restaurare a terenurilor degradate prin eroziune, scăderea conţinutului de materie organică, reducerea biodiversităţii, compactare, salinizare, acidifiere, deşertificare, şi aprobă proiectele elaborate în acest sens, inclusiv pentru cele amplasate în ariile protejate sau situri Natura 2000 cu respectarea prevederilor legislaţiei specifice acestora.
(2) Autorităţile publice centrale competente, prin unităţile aflate sub autoritate, în coordonare sau în subordine, monitorizează şi controlează implementarea programelor de restaurare a terenurilor degradate prin eroziune, scăderea conţinutului de materie organică şi elemente nutritive, reducerea biodiversităţii, scăderea fertilităţii, compactare, salinizare, acidifiere, deşertificare şi alunecări de teren, şi aprobă proiectele elaborate în acest sens. 

(3) Finanţarea activităţilor de restaurare a terenurilor degradate în toate cauzele se suportă de la bugetul de stat, prin bugetele autorităţilor care le administrează sau din fonduri structurale şi de coeziune, prin proiecte aprobate spre finanţare în conformitate cu regulile de implementare a acestor fonduri, în cazul proprietarilor, utilizatorilor de teren cu orice titlu valabil menţionaţi la art.15 alin.(2), şi din surse proprii, în cazul proprietarilor, utilizatorilor de teren cu orice titlu valabil menţionaţi la art.16 alin.(1).
	La articolul 20, alineatul (3) se modifică şi va avea următorul cuprins: 

Art. 20 - (1) - Nemodificat 

(2) – Nemodificat 

(3) Finanţarea activităţilor de restaurare a terenurilor degradate în toate cazurile se suportă de la bugetul de stat, prin bugetele autorităţilor care le administrează sau din fonduri externe nerambursabile, prin proiecte aprobate spre finanţare în conformitate cu regulile de implementare a acestor fonduri, în cazul proprietarilor, utilizatorilor de teren cu orice titlu valabil prevăzuţi la art.15 alin.(2), şi din surse proprii, în cazul proprietarilor, utilizatorilor de teren cu orice titlu valabil prevăzuţi la art.16 alin.(1).
Autor: Comisia pentru agricultură şi Comisia pentru administraţie
	Pentru corectitudinea redactării.

	27. 
	Art. 21 – Metodologiile de restaurare a terenurilor degradate fac obiectul unui ghid tehnic, aprobat prin ordin comun al conducătorilor autorităţilor publice centrale de mediu şi agricultură şi dezvoltare rurală, în termen de 9 luni de la data intrării în vigoare a prezentei legi.
	Articolul 21 se modifică şi va avea următorul cuprins: 

Art. 21 – Metodologiile de restaurare a terenurilor degradate fac obiectul unui ghid tehnic, aprobat prin ordin comun al conducătorului autorităţii publice centrale pentru mediu şi conducătorului autorităţii publice pentru agricultură şi dezvoltare rurală, în termen de 9 luni de la data intrării în vigoare a prezentei legi.
Autor: Comisia pentru agricultură şi Comisia pentru administraţie
	Pentru corectitudinea redactării.

	28. 
	Art. 22 – (1) Proprietarii şi utilizatorii de teren cu orice titlu valabil sunt obligaţi să ia măsurile necesare de restaurare a terenurilor pe toată perioada de exploatare agricolă şi silvică, la încheierea procesului de exploatare şi la concesionarea/înstrăinarea acestora. 
(2) Autorităţile publice care deţin în administrare terenuri indiferent de folosinţă sunt obligate să ia măsurile necesare de restaurare a terenurilor pe toată perioada de deţinere şi exploatare şi la concesionarea/înstrăinarea acestora. 
(3) Concesionarii de terenuri utilizate pentru desfăşurarea activităţilor de prospecţiune, explorare şi exploatare a resurselor minerale sunt obligaţi să realizeze restaurarea terenurilor, în conformitate cu legislaţia specifică în vigoare. 
(4) Proprietarii şi utilizatorii de teren  cu orice titlu valabil pe care se desfăşoară activităţi industriale sunt obligaţi să ia măsurile necesare de restaurare a terenurilor pe toată perioada de desfăşurare a activităţii, la încetarea acesteia şi la înstrăinarea terenurilor. 
          (5) Proprietarii şi utilizatorii de teren cu orice titlu valabil pe care se desfăşoară activităţi economice sunt obligaţi să depună o garanţie financiară pe toată perioada utilizării terenului în vederea refacerii păturii de sol afectat/degradat.
	Articolul 22 se modifică şi va avea următorul cuprins: 
Art. 22 – (1) Proprietarii şi utilizatorii de terenuri cu orice titlu valabil sunt obligaţi să ia măsurile necesare de restaurare a terenurilor pe toată perioada de exploatare agricolă şi silvică, la încheierea procesului de exploatare şi la concesionarea/înstrăinarea acestora. 

(2) Autorităţile publice care deţin în administrare terenuri indiferent de folosinţă sunt obligate să ia măsuri necesare de restaurare a terenurilor pe toată perioada de deţinere şi exploatare, concesionare/înstrăinare a acestora. 

(3) Concesionarii terenurilor utilizate pentru desfăşurarea activităţilor de prospecţiune, explorare şi exploatare a resurselor minerale sunt obligaţi să realizeze restaurarea terenurilor, în conformitate cu legislaţia specifică în vigoare. 

(4) Proprietarii şi utilizatorii de terenuri  cu orice titlu valabil pe care se desfăşoară activităţi industriale sunt obligaţi să ia măsuri necesare de restaurare pe toată perioada de desfăşurare a activităţii, la încetarea acesteia şi la înstrăinarea terenurilor. 

   (5) Proprietarii şi utilizatorii de terenuri cu orice titlu valabil pe care se desfăşoară activităţi economice sunt obligaţi să depună o garanţie financiară pe toată perioada utilizării acestora în vederea refacerii păturii de sol afectat/degradat.
Autor: Comisia pentru agricultură şi Comisia pentru administraţie
	Pentru corectitudinea redactării.

	29. 
	Secţiunea a 2-a

Refacerea ecologică a terenurilor poluate  şi a terenurilor afectate de alunecările de teren
	Nemodificat 
	

	30. 
	Art. 23 - (1) Procedura de refacere ecologică a terenurilor poluate se realizează în conformitate cu legislaţia specifică în vigoare privind refacerea zonelor în care solul, subsolul şi ecosistemele terestre au fost afectate. 

(2) Metodologiile de refacere a terenurilor poluate fac obiectul unui ghid tehnic care se aprobă prin ordin al conducătorului autorităţii publice centrale pentru protecţia mediului şi dezvoltare durabilă prevăzut în legislaţia specifică în vigoare privind refacerea zonelor în care solul, subsolul şi ecosistemele terestre au fost afectate.

(3) În cazul terenurilor poluate cu substanţe chimice, biologice, radioactive, dacă autoritatea competentă pentru protecţia mediului, în urma efectuării investigaţiilor constată că părţile implicate sunt răspunzătoare pentru schimbările dăunătoare solului, asigură aplicarea măsurilor de refacere ecologică a terenului identificat, costurile fiind suportate de poluator. 
(4) În cazul unui teren poluat cu substanţe chimice, biologice, radioactive, dacă autoritatea competentă pentru protecţia mediului, în urma efectuării investigaţiilor constată că părţile implicate nu sunt răspunzătoare pentru schimbările dăunătoare solului, asigură aplicarea măsurilor de refacere ecologică a terenului identificat, iar finanţarea acestora este suportată de la bugetul de stat, prin bugetele autorităţilor care le administrează sau din fonduri structurale şi de coeziune, prin proiecte aprobate spre finanţare în conformitate cu regulile de implementare a acestor fonduri. 

(5) In cazul unui teren poluat cu substanţe chimice, biologice, radioactive anterior datei de 22 decembrie 1989 atât finanţarea lucrărilor/activităţilor de investigare şi evaluare a poluării solului şi subsolului, cât şi finanţarea lucrărilor/activităţilor de refacere a calităţii solului sunt aprobate de la bugetul de stat, prin bugetele autorităţilor care le administrează sau din fonduri structurale şi coeziune, prin proiecte aprobate spre finanţare în conformitate cu regulile de implementare a acestor fonduri.

	Articolul 23 se modifică şi va avea următorul cuprins: 

Art. 23 - (1) – Nemodificat 

 (2) Metodologiile de refacere a terenurilor poluate fac obiectul unui ghid tehnic care se aprobă prin ordin al conducătorului autorităţii publice centrale pentru protecţia mediului prevăzut în legislaţia specifică în vigoare privind refacerea zonelor în care solul, subsolul şi ecosistemele terestre au fost afectate.

(3) În cazul terenurilor poluate cu substanţe chimice, biologice, radioactive, dacă autoritatea competentă pentru protecţia mediului, în urma efectuării investigaţiilor constată că părţile implicate în procesul de poluare sunt răspunzătoare pentru schimbările dăunătoare solului, asigură aplicarea măsurilor de refacere ecologică a terenului identificat, costurile fiind suportate de poluator. 

(4) În cazul unui teren poluat cu substanţe chimice, biologice, radioactive, dacă autoritatea competentă pentru protecţia mediului, în urma efectuării investigaţiilor constată că părţile implicate în procesul de poluare nu sunt răspunzătoare pentru schimbările dăunătoare solului, asigură aplicarea măsurilor de refacere ecologică a terenului identificat, iar finanţarea acestora este suportată de la bugetul de stat, prin bugetele autorităţilor care le administrează sau din fonduri structurale şi de coeziune, prin proiecte aprobate spre finanţare în conformitate cu regulile de implementare a acestor fonduri. 

(5) În cazul unui teren poluat cu substanţe chimice, biologice, radioactive anterior anului privatizării sau a datei punerii în circuitul comercial, atât finanţarea lucrărilor/activităţilor de investigare şi evaluare a poluării solului şi subsolului, cât şi finanţarea lucrărilor/activităţilor de refacere a calităţii solului sunt aprobate de la bugetul de stat, prin bugetele autorităţilor care administrează sau din fondurile externe nerambursabile, prin proiecte aprobate spre finanţare în conformitate cu regulile de implementare a acestor fonduri.
Autor: Comisia pentru agricultură şi Comisia pentru administraţie
	Pentru corectitudinea redactării.

	31. 
	Art. 24 – Investigarea şi refacerea ecologică a terenurilor afectate de alunecările de teren se realizează conform prevederilor legislaţiei specifice în vigoare.
	Nemodificat 
	

	32. 
	CAPITOLUL V
MĂSURI DE UTILIZARE DURABILĂ A SOLULUI

Secţiunea 1

Menţinerea funcţiilor solului, prevenirea, reducerea riscurilor de degradare şi de poluare  a acestuia
	Nemodificat 
	

	33. 
	Art. 25 - (1) În scopul menţinerii funcţiilor solului, prevenirii şi limitării riscului asupra sănătăţii umane şi mediului, pentru zonele de risc natural şi/sau antropic identificate, autorităţile publice centrale competente au următoarele atribuţii:

a) stabilesc necesitatea elaborării programelor de măsuri corespunzătoare pentru prevenirea, reducerea riscului şi combaterea degradării solului;

b) elaborează programele de măsuri prevăzute la art.20 alin.(1) prin CRGRS;

c) aprobă programele prevăzute la art.20 alin.(1);

d) monitorizează şi controlează aplicarea măsurilor prevăzute în programele de măsuri;

e) actualizează şi revizuiesc la un interval de 5 ani programele de măsuri;

f) identifică, prin unităţile din subordine sau în coordonare, activităţile care utilizează substanţe periculoase ce pot polua solul, prevăzute în normele metodologice de aplicare a prezentei legi;

g) elaborează lista substanţelor periculoase ce pot polua solul şi limitele de concentraţii admisibile ale acestora, prevăzute în normele metodologice de aplicare a prezentei legi;

h) actualizează şi revizuiesc la un interval de 5 ani lista menţionată la lit.g).
	Nemodificat 
	

	34. 
	Secţiunea a 2-a

Conştientizarea şi participarea publicului, schimbul de informaţii şi alinierea la progresul tehnic
	Nemodificat 
	

	35. 
	Art. 26 - Autorităţile publice centrale competente promovează schimbul de informaţii tehnice şi de experienţă în vederea utilizării durabile a solului şi a evaluării riscului de degradare a acestuia pentru alinierea la progresul tehnic existent în comunitatea europeană şi dezvoltă instrumente de stimulare a conservării solului ca resursă naturală neregenerabilă.  
	Articolul  26 se modifică şi va avea următorul cuprins: 

Art. 26 - Autorităţile publice centrale competente promovează schimbul de informaţii tehnice şi de experienţă în vederea utilizării durabile a solului şi a evaluării riscului de degradare a acestuia pentru alinierea la progresul tehnic existent în Comunitatea Europeană şi dezvoltă instrumente de stimulare a conservării solului ca resursă naturală neregenerabilă.  
Autor: Comisia pentru agricultură şi Comisia pentru administraţie 
	Pentru corectitudinea redactării.

	36. 
	Art. 27 – Autorităţile publice centrale competente şi unităţile din subordine sau în coordonare, mediatizează importanţa protecţiei solului şi promovează măsuri necesare pentru conştientizarea populaţiei, a operatorilor economici şi a tuturor factorilor interesaţi în scopul utilizării durabile a solului, a conservării acestuia ca resursă naturală neregenerabilă, prin instituţiile de specialitate din subordine sau în coordonare.
	Nemodificat 
	

	37. 
	CAPITOLUL VI
ATRIBUŢII ŞI RĂSPUNDERI

Secţiunea 1

Atribuţii şi răspunderi ale autorităţilor publice centrale competente
	Nemodificat 

Secţiunea 1

Atribuţiile şi răspunderile autorităţilor publice centrale competente
	Pentru corectitudinea redactării.

	38. 
	Art. 28 – (1) Autorităţile publice centrale pentru mediu şi dezvoltare durabilă împreună cu organismele de specialitate din subordine sau în coordonare au următoarele atribuţii:

a) dezvoltă şi modernizează subsistemului naţional de monitorizare integrată a solului şi propune programe pentru reducerea aportului de poluanţi proveniţi din surse agricole şi de management al reziduurilor organice provenite din zootehnie în zone vulnerabile şi potenţial vulnerabile la poluarea cu nitraţi, ca o componentă a Sistemului Informaţional Integrat de Mediu şi a Sistemului Informaţional pentru Agricultură şi Silvicultură ;
b) actualizează periodic planul naţional de monitorizare sol-teren pentru agricultură şi silvicultură;

c) elaborează Strategia Naţională pentru Protecţia Solului aprobată prin hotărâre a Guvernului, în termen de 2 ani de la intrarea în vigoare a prezentei legi;

d) elaborează şi aplică programe pentru dezvoltarea infrastructurii rurale, inclusiv pentru optimizarea lucrărilor de îmbunătăţiri funciare ale amenajărilor viabile din punct de vedere economic, cu respectarea prevederilor prezentei legi;

e) realizează cadrului legislativ privind decopertarea şi utilizarea orizontului fertil al solului în vederea înstrăinării şi restricţionarea/limitarea scoaterii din circuitul agricol a terenurilor cu sol fertil;
f) identifică şi delimitează rezervaţiilor naturale ale solului corelat cu reglementările stipulate în legislaţia specifică ariilor naturale protejate;

g) asigură accesului la informaţia de mediu şi participarea publicului la luarea deciziilor privind utilizarea, conservarea şi protecţia solului, în condiţiile de confidenţialitate prevăzute de legislaţia în vigoare;
h) elaborează şi implementează programelor prin campanii de conştientizare, informare, educare în domeniul utilizării, conservării şi protecţiei solului;

i) urmăreşte aplicarea programelor şi a măsurilor pentru respectarea obligaţiilor care decurg din convenţiile internaţionale referitoare la conservarea şi protecţia solului, la care România este parte;

l) colaborează cu organizaţii şi autorităţi similare din alte ţări şi reprezentarea Guvernului în relaţiile internaţionale, în domeniul utilizării, conservării şi protecţiei solului;

m) formulează propuneri de instrumente economico-financiare de stimulare, reducere sau scutire de taxe, impozite şi acordarea altor facilităţi fiscale, pentru înlocuirea  în procesul de producţie agricolă şi silvică a substanţelor periculoase sau pentru  investiţii în procese tehnologice şi produse care reduc impactul sau riscul de deteriorare a calităţii solului, precum şi pentru aplicarea de măsuri speciale de utilizare, conservare şi protecţie a solului;

n) promovează programe de măsuri pentru prevenirea, reducerea riscului, combaterea degradării şi poluării solului, restaurarea terenurilor degradate şi refacerea ecologică a terenurilor poluate şi a terenurilor afectate de alunecări de teren şi asigură instrumente/mecanisme pentru implementarea acestora;

(2) Autoritatea publică centrală în domeniul agriculturii şi dezvoltării rurale are următoarele atribuţii şi răspunderi:

a) dezvoltarea şi modernizarea sistemului informaţional propriu cu informaţii şi date privind evaluarea, prognoza, avertizarea şi aplicarea masurilor de intervenţie operativă cu privire la starea solului;

b) identificarea şi promovarea  programelor de cercetare-dezvoltare în domeniu şi a  programelor de formare, instruire a personalului  calificat pentru supraveghere, analiză, evaluare şi control al calităţii solului;

c) certifică laboratoarele de referinţă pentru sol, precum şi laboratoarele judeţene.

(3) Autoritatea publică centrală pentru mediu şi dezvoltare durabilă,  prin unităţile de specialitate în coordonare sau în subordine, după caz, dezvoltă un subsistem de monitorizare a calităţii mediului geologic, componentă a Sistemului Informaţional Integrat de Mediu.
	Articolul 28 se modifică şi va avea următorul cuprins: 

Art. 28 – (1) Autorităţile publice centrale competente şi instituţiile  specializate din subordine sau în coordonare au următoarele atribuţii:

a) dezvoltă şi modernizează subsistemul naţional de monitorizare integrată a solului şi propune programe pentru reducerea aportului de poluanţi proveniţi din surse agricole şi de management al reziduurilor organice provenite din zootehnie în zone vulnerabile şi potenţial vulnerabile la poluarea cu nitraţi, ca o componentă a Sistemului naţional de monitorizare sol-teren pentru agricultură, precum şi sol-vegetaţie forestieră pentru silvicultură;

b) – Nemodificată 

c) - Nemodificată 

d) – Nemodificată 

e) realizează cadrul legislativ privind decopertarea şi utilizarea orizontului fertil al solului în vederea înstrăinării şi restricţionarea/limitarea scoaterii din circuitul agricol a terenurilor cu sol fertil;

f) identifică şi delimitează rezervaţiile naturale ale solului corelat cu reglementările stipulate în legislaţia specifică a ariilor naturale protejate;

g) asigură accesul la informaţia de mediu şi participarea publicului la luarea deciziilor privind utilizarea, conservarea şi protecţia solului, în condiţiile de confidenţialitate prevăzute de legislaţia în vigoare;

h) elaborează şi implementează programe prin campanii de conştientizare, informare, educare în domeniul utilizării, conservării şi protecţiei solului;

i) – Nemodificată 

j) colaborează cu organizaţii şi autorităţi similare din alte ţări şi reprezintă Guvernul în relaţiile internaţionale, în domeniul utilizării, conservării şi protecţiei solului;

k) – Nemodificată 

l) – Nemodificată 

(2) – Nemodificat 

a) – Nemodificată 

b) – Nemodificată 

c) certifică laboratoarele judeţene.

(3) Autoritatea publică centrală pentru mediu,  prin unităţile de specialitate în coordonare sau în subordine, după caz, dezvoltă un subsistem de monitorizare a calităţii mediului geologic, componentă a Sistemului Informaţional Integrat de Mediu.
Autor: Comisia pentru agricultură şi Comisia pentru administraţie
	Pentru corectitudinea redactării.

	39. 
	Secţiunea a 2-a

Atribuţii şi răspunderi ale altor autorităţi publice centrale şi locale
	Secţiunea a 2-a

Atribuţiile şi răspunderile altor autorităţi publice centrale şi locale
	

	40. 
	Art. 29 –  (1) Autorităţile publice centrale şi locale sunt obligate să furnizeze informaţii la solicitarea autorităţilor publice centrale competente în vederea exercitării atribuţiilor prevăzute la art. 9.

(2) Sunt exceptate de la prevederile alin.(1) autorităţile publice centrale de apărare şi securitate naţională.

	La articolul 29, alineatul (2) se modifică şi va avea următorul cuprins: 

Art. 29 –  (1) – Nemodificat 

(2) Sunt exceptate de la prevederile alin.(1) instituţiile din sistemul de apărare, ordine publică şi siguranţă naţională.
Autor: Comisia pentru agricultură şi Comisia pentru administraţie
	Pentru corectitudinea redactării.

	41. 
	Art. 30 – Autorităţile publice centrale au următoarele atribuţii şi răspunderi:

a) să elaboreze politica şi strategiile aplicabile în domeniul propriu de activitate, în conformitate cu prevederile prezentei legi;

b) să asigure integrarea politicilor de sol în politicile sectoriale;

c) să elaboreze planuri şi programe sectoriale, cu respectarea prevederilor prezentei legi;

d) să asigure, în structura lor organizatorică, structuri cu atribuţii în domeniul conservării şi protecţiei solului, încadrate cu personal de specialitate;

e) să elaboreze normele şi reglementările specifice domeniului de activitate în ceea ce priveşte utilizarea, conservarea şi protecţia solului, în conformitate cu prevederile prezentei legi.
	Nemodificat 
	

	42. 
	Art. 31 – (1) Autoritatea publică centrală pentru sănătate publică are următoarele obligaţii şi răspunderi:

a) organizează şi coordonează activitatea de monitorizare a stării de sănătate a populaţiei în raport cu calitatea solului pe baza datelor şi studiilor furnizate de unităţile specializate. şi a studiilor efectuate de structurile proprii;

b) participă la elaborarea reglementărilor privind calitatea şi igiena solului şi la controlul respectării şi aplicării acestor prevederi;

c) raportează periodic sau la cerere autorităţilor publice centrale competente efectele solului degradat sau poluat asupra sănătăţii populaţiei sau mediului;
d) elaborează rapoarte sintetice privind starea sănătăţii în raport cu calitatea solului pe baza datelor şi studiilor furnizate de autorităţile competente pentru managementul calităţii solului şi a studiilor efectuate de structurile proprii;
e) colaborează, la nivel central, regional şi local, în asigurarea accesului publicului la informaţia de sănătate în raport cu solul; 
f) asigură crearea structurilor şi încadrarea cu personal în vederea evaluării impactului calităţii solului asupra sănătăţii populaţiei;

g) elaborează norme şi instrucţiuni specifice pentru asigurarea aplicării prevederilor prezentei legi;

h) participă la elaborarea componenţei de impact asupra sănătăţii sin cadrul studiilor eco-pedologice.


	Articolul 31 se modifică şi va avea următorul cuprins: 
Art. 31. – partea introductivă Nemodificată 

a) – Nemodificată 

b) – Nemodificată 

c) raportează periodic sau la cerere autorităţilor publice centrale competente efectele solului degradat sau poluat asupra sănătăţii populaţiei sau a mediului;

d) elaborează rapoarte sintetice privind starea sănătăţii în raport cu indicatorii de sănătate care pot fi influenţaţi de calitatea solului pe baza datelor şi studiilor furnizate de autorităţile competente pentru managementul calităţii solului şi a studiilor efectuate de structurile proprii;

e) colaborează, la nivel central, regional şi local, în asigurarea accesului publicului la informaţia despre sănătate în raport cu calitatea solului; 

f) prin structurile proprii  asigură evaluarea impactului calităţii solului asupra sănătăţii populaţiei;

g) – Nemodificată 

h) prin structurile proprii participă la elaborarea componenţei de impact asupra sănătăţii.
Autor: Comisia pentru agricultură şi Comisia pentru administraţie
	Pentru corectitudinea redactării.

	43. 
	Art. 32. – Autoritatea Naţională Sanitară Veterinară şi pentru Siguranţa Alimentelor are următoarele obligaţii şi răspunderi:

a) asigură calitatea şi siguranţa produselor alimentare în raport cu calitatea solului;

b) participă la elaborarea reglementărilor privind calitatea şi igiena solului şi participă la controlul aplicării acestora.
	Nemodificat 
	

	44. 
	Art. 33 – (1) Agenţia Naţională pentru Cadastru şi Publicitate Imobiliară are obligaţia să asigure, cu sprijinul unităţilor specializate şi a  Regiei Naţionale a Pădurilor - Romsilva, înregistrări în registrul cadastral cu privire la starea calităţii solului.
(2) Pentru fiecare parcelă cadastrală, pe lângă nota de bonitare şi clasa de calitate a terenului agricol sau forestier se înregistrează, dacă este cazul, fenomene şi/sau procese cu impact asupra calităţii solului, restricţii de interes public care referitoare la anumite utilizări ale terenului.

	Articolul 33 se modifică şi va avea următorul cuprins: 
Art. 33. – (1) Agenţia Naţională pentru Cadastru şi Publicitate Imobiliară are obligaţia să asigure, prin instituţiile subordonate, înregistrări în registrul cadastral cu privire la starea calităţii solului.
(2) Pentru fiecare parcelă cadastrală, pe lângă nota de bonitate şi clasa de calitate a terenului agricol sau forestier, se înregistrează în evidenţele cadastrale şi în cartea funciară, dacă este cazul, fenomene şi/sau procese cu impact asupra calităţii solului, restricţii de interes public referitoare la anumite utilizări ale terenului.
Autor: Comisia pentru agricultură şi Comisia pentru administraţie
	Pentru corectitudinea redactării.

	45. 
	Art. 34 – Instituţiile publice centrale de apărare naţională, ordine publică şi siguranţă naţională au următoarele atribuţii şi răspunderi:
a) elaborează norme şi instrucţiuni specifice în domeniile sale de activitate pentru aplicarea prevederilor prezentei legi;

b) supraveghează respectarea de către personalul propriu a normelor de utilizare, conservare şi protecţie a solului pentru activităţile din zonele de responsabilitate;

c) aplică sancţiuni pentru încălcarea de către personalul propriu a prevederilor prezentei legi în activităţile din zonele de responsabilitate;

d) asigură informarea autorităţilor publice centrale competente cu privire la accidentele majore de poluare datorate activităţilor desfăşurate.
	Articolul  34 se modifică şi va avea următorul cuprins: 

Art. 34. – Instituţiile publice centrale de apărare, ordine publică şi siguranţă naţională au următoarele atribuţii şi răspunderi:
a) – Nemodificată

b) – Nemodificată 

c) aplică sancţiuni personalului propriu pentru încălcarea prevederilor prezentei legi în activităţile din zonele de responsabilitate;

d) asigură informarea autorităţilor publice centrale competente cu privire la accidentele majore de poluare datorate activităţilor desfăşurate de aceştia. 

         e) alocă fonduri pentru finanţarea lucrărilor/activităţilor de refacere a calităţii solurilor.

Autor: Comisia pentru agricultură şi Comisia pentru administraţie
	Pentru corectitudinea redactării.

	46. 
	Art. 35 – Autoritatea publică centrală în domeniul educaţiei, cercetării şi tineretului are următoarele atribuţii şi răspunderi:
a) adaptează planurile şi programele de învăţământ, la toate nivelurile, în scopul însuşirii noţiunilor şi principiilor de utilizare, conservare şi protecţie a solului pentru conştientizarea şi instruirea tuturor categoriilor de elevi, pentru formarea specialiştilor în domeniul ştiinţelor solului  şi creşterea gradului de conştientizare a societăţii civile în acest domeniu;

b) asigură promovarea programelor de cercetare - dezvoltare în domeniul ştiinţelor solului;

c) asigură fundamentarea unor programe şcolare în scopul extinderii cifrei de şcolarizare în învăţământul preuniversitar şi universitar şi înfiinţarea de noi specializări cu caracter pedologic şi agrochimic în cadrul instituţiilor de învăţământ superior existente.
	Art. 35 – Autoritatea publică centrală în domeniul educaţiei, cercetării, tineretului şi sportului are următoarele atribuţii şi răspunderi:

a) – Nemodificată 

b) – Nemodificată 

c) – Nemodificată 

Autor: Comisia pentru agricultură şi Comisia pentru administraţie
	Pentru corectitudinea redactării.

	47. 
	Art. 36– Autorităţile publice centrale din domeniile transporturilor, lucrărilor publice şi turismului au următoarele atribuţii şi răspunderi:

a) dezvoltă planuri şi programe care materializează politica naţională de amenajare a teritoriului şi localităţilor, cu respectarea prevederilor prezentei legi;
b) elaborează şi aplică programe pentru dezvoltarea infrastructurii de transport, a transporturilor multimodale şi a transportului combinat, cu respectarea prevederilor prezentei legi;

c) urmăreşte protejarea patrimoniului natural, inclusiv prin măsuri impuse unităţilor care desfăşoară activităţi în domeniul turismului şi încurajează aplicarea principiilor ecoturismului.

d) identifica zonele de risc la alunecări de teren, în zonele de responsabilitate.

	Articolul 36 se modifică şi va avea următorul cuprins: 
Art. 36. – (1) Autoritatea publică centrală din domeniul transporturilor are următoarele atribuţii şi răspunderi: 

a) elaborează şi aplică programe pentru dezvoltarea infrastructurii de transport, a transporturilor multimodale şi a transportului combinat, cu respectarea prevederilor prezentei legi;

b) identifică zonele de risc la alunecări de teren, în zonele de responsabilitate.
(2) Autoritatea publică centrală din domeniul lucrărilor publice şi turismului are următoarele atribuţii şi răspunderi:

a) dezvoltă planuri şi programe care materializează politica naţională de amenajare a teritoriului şi localităţilor, cu respectarea prevederilor prezentei legi;

b) urmăreşte protejarea patrimoniului natural, inclusiv prin măsuri impuse unităţilor care desfăşoară activităţi în domeniul turismului şi încurajează aplicarea principiilor ecoturismului;

c) identifica zonele de risc la alunecări de teren, în zonele de responsabilitate.
Autor: Comisia pentru agricultură şi Comisia pentru administraţie
	Pentru corectitudinea redactării.

	48. 
	Art. 37 – Autoritatea publică centrală în domeniul internelor şi reformei administrative are următoarele atribuţii şi răspunderi:

a) include în strategiile pentru domeniile gospodăririi comunale, producerii şi distribuţiei energiei termice prevederile prezentei legi;

b) include în normele şi instrucţiunile specifice prevederile prezentei legi pentru domeniile sale de activitate;

c) supraveghează respectarea de către personalul aflat în subordine a normelor de utilizare, conservare şi protecţie a solului pentru activităţile proprii.
	Se elimină. 
Autor: Comisia pentru agricultură şi Comisia pentru administraţie
	

	49. 
	Art. 38 – (1) Autorităţile administraţiei publice locale au următoarele atribuţii şi răspunderi:

a) supraveghează respectarea prevederilor prezentei legi în aplicarea planurilor de amenajare a teritoriului;

b) supraveghează respectarea prevederilor prezentei legi de către operatorii prin asigurarea cu angajaţi de specialitate a serviciilor publice de gospodărire  comunală;
c) asigură încadrarea cu specialişti în domeniul ştiinţelor solului în departamentele de specialitate şi structurile organizatorice care prestează servicii în conexiune cu utilizarea, conservarea şi protecţia solului şi colaborează cu autorităţile publice centrale competente şi unităţile în subordonarea sau în coordonarea acestora pentru promovarea programelor şi proiectelor privind utilizarea, conservarea şi protecţia solului şi utilizarea certificatelor de calitate a solului.

(2) Autorităţile administraţiei publice locale, pe baza datelor cadastrale menţionate în art. 33, sunt obligate să întocmească şi să ţină la zi situaţia parcelelor cadastrale cu restricţii, corelat cu restricţiile impuse de legislaţia specifică ariilor naturale protejate şi siturilor Natura 2000.

	Articolul 38 devine articolul 37 se modifică şi va avea următorul cuprins: 
Art.37. – (1) Nemodificat 

a) – Nemodificată 

b) supraveghează respectarea prevederilor prezentei legi de către operatori prin asigurarea cu personal de specialitate a serviciilor publice de gospodărire  comunală;

c) – Nemodificată 

(2) Autorităţile administraţiei publice locale, pe baza datelor cadastrale menţionate la art. 33, sunt obligate să întocmească şi să ţină la zi situaţia corectă a parcelelor cadastrale cu restricţii, cu respectarea legislaţiei specifice ariilor naturale protejate şi a restricţiilor siturilor Natura 2000.
Autor: Comisia pentru agricultură şi Comisia pentru administraţie
	Pentru corectitudinea redactării.

	50. 
	Art.39. -  Autoritatea publică centrală din domeniul culturii şi cultelor are următoarele atribuţii şi răspunderi:

a) participă la monitorizarea şi protejarea terenurilor cu patrimoniu arheologic;

b) participă la completarea listei zonelor de risc şi a registrului naţional al terenurilor degradate. 
	Articolul 39 devine articolul 38 se modifică şi va avea următorul cuprins: 

Art.38. – Autoritatea publică centrală din domeniul culturii şi a patrimoniului naţional are următoarele atribuţii şi răspunderi:

a) – Nemodificată 

b) – Nemodificată 

Autor: Comisia pentru agricultură şi Comisia pentru administraţie
	Pentru corectitudinea redactării.

	51. 
	Art. 40. – Poliţia, Jandarmeria, Poliţia Comunitară şi Garda de Mediu sunt obligate să acorde sprijinul, la cererea reprezentanţilor autorităţilor publice centrale, regionale şi locale competente în executarea atribuţiilor lor.

	Articolul 40 devine articolul 39 se modifică şi va avea următorul cuprins: 
Art. 39. – Poliţia Română, Jandarmeria Română, Poliţia locală şi Garda Naţională de Mediu acordă sprijin, în condiţiile legii şi a competenţelor specifice, la solicitarea scrisă a  reprezentanţilor autorităţilor publice centrale, regionale şi locale competente în executarea atribuţiilor specifice.
Autor: Comisia pentru agricultură şi Comisia pentru administraţie
	Pentru corectitudinea redactării.

	52. 
	Secţiunea a 3-a

Reglementarea gospodăririi solului şi a calităţii acestuia

Procedura de notificare privind gospodărirea durabilă a solului şi calitatea acestuia în cazul desfăşurării activităţilor agricole, silvice, industriale, turistice, urbanistice, lucrărilor în construcţii
	Se elimină.

Autor: Comisia pentru agricultură şi Comisia pentru administraţie
	

	53. 
	Art. 41 – (1) La schimbarea proprietarului sau utilizatorului de teren cu orice titlu valabil, a destinaţiei, precum şi la încetarea unor activităţi economice, agricole sau silvice este obligatorie efectuarea studiului pedologic şi agrochimic în vederea stabilirii calităţii solului, de către fostul proprietar sau utilizatorul de teren în scopul stabilirii obligaţiilor privind refacerea calităţii solului din perimetrul aferent activităţii desfăşurate.
(2) Lucrările de refacere a calităţii solului afectat în urma activităţi desfăşurate sunt suportate de fostul proprietar sau utilizator de teren, conform principiului „poluatorul plăteşte”.

(3) Prevederile alin.(2) se aplică inclusiv terenurilor preluate fără obligaţii de mediu până la data intrării în vigoare a prezentei legi de la societăţile comerciale cu capital de stat în urma unui contract de vânzare-cumpărare active.
	Se elimină.
Autor: Comisia pentru agricultură şi Comisia pentru administraţie
	

	54. 
	Art.42  – Autoritatea publică centrală în domeniul agriculturii şi dezvoltării rurale, înfiinţează, dezvoltă, gestionează şi actualizează, un sistem naţional de informaţii şi transmitere a datelor privind gospodărirea durabilă a solului şi a calităţii acestuia pe baza notificărilor şi a studiilor pedologice şi agrochimice efectuate aferente.
	Se elimină.
Autor: Comisia pentru agricultură şi Comisia pentru administraţie
	

	55. 
	Secţiunea a 4-a 

Procedura de obţinere a certificatului privind calitatea solului
	Secţiunea a 3-a 
Procedura de obţinere a certificatului privind calitatea solului
Autor: Comisia pentru agricultură şi Comisia pentru administraţie
	Pentru corectitudinea redactării.

	56. 
	Art. 43 – (1) Procedura de obţinere a certificatului privind calitatea solului reglementează condiţiile de solicitare şi de emitere a certificatului privind calitatea solului, perioada de valabilitate şi modalitatea de revizuire, cuantumul taxei şi tarifelor aferente.
(2) Solicitarea şi obţinerea certificatul de calitate a solului sunt obligatorii la schimbarea deţinătorului de teren/înstrăinarea terenului, cu orice titlu valabil, pe care s-au desfăşurat următoarele activităţi:
a) activităţi agricole, silvice şi zootehnice existente sau noi;

b) activităţi industriale şi economice existente sau noi cu impact semnificativ asupra solului; 

c) activităţi militare cu impact semnificativ asupra solului.

(3) Procedura de emitere a certificatului privind calitatea solului şi conţinutul raportului privind starea de calitate a solului se stabilesc prin normele metodologice de aplicare a prezentei legi.
	Articolul 43 devine articolul 40 se modifică şi va avea următorul cuprins: 
Art.40. – (1) Procedura de obţinere a certificatului privind calitatea solului reglementează condiţiile de solicitare şi de emitere a certificatului privind calitatea solului, perioada de valabilitate şi modalitatea de revizuire, cuantumul taxei şi al tarifelor aferente.
(2) Solicitarea şi obţinerea certificatului de calitate a solului sunt obligatorii la schimbarea deţinătorului de teren/înstrăinarea terenului, cu orice titlu valabil, pe care s-au desfăşurat următoarele activităţi:

a) – Nemodificată 

b) – Nemodificată 

c) – Nemodificată

(3) – Nemodificat 

Autor: Comisia pentru agricultură şi Comisia pentru administraţie
	Pentru corectitudinea redactării.

	57. 
	Art. 44. – (1) Certificatul privind calitatea solului se eliberează de către instituţiile din cadrul autorităţii publice centrale din domeniul agriculturii şi dezvoltării rurale pe baza raportului privind starea de calitate a solului.

(2) Raportul privind starea de calitate a solului se întocmeşte instituţiile specializate din subordinea autorităţii publice centrale în domeniul agriculturii şi dezvoltării rurale,  iar costurile vor fi suportate de către proprietar sau, după caz, de utilizatorul cu orice titlu valabil al terenului. 
(3) Raportul privind starea de calitate a solului conţine următoarele documente:

a) istoricul terenului;

b) buletinele de analize pedologice şi agrochimice;

c) indicatorii de calitate a solului;

d) substanţe periculoase implicate; 

e) existenţa unor situri arheologice protejate de lege;

f) existenţa unor monumente istorice protejate de lege. 

	Articolul 44 devine articolul 41 se modifică şi va avea următorul cuprins: 
Art. 41. – (1) Certificatul privind calitatea solului se eliberează de către instituţiile specializate pe baza raportului privind starea de calitate a solului.

(2) Raportul privind starea de calitate a solului se întocmeşte  de instituţiile specializate din subordinea autorităţii publice centrale pentru agricultură şi dezvoltare rurală,  iar costurile vor fi suportate de proprietar sau, după caz, de utilizatorul cu orice titlu valabil al terenului. 

(3) – partea introductivă – Nemodificată 

a) – Nemodificată 

b) buletine de analize pedologice, geochimice şi agrochimice;

c) indicatori de calitate a solului; 

d) – Nemodificată 

e) – Nemodificată 

f) – Nemodificată 

Autor: Comisia pentru agricultură şi Comisia pentru administraţie
	Pentru corectitudinea redactării.

	58. 
	          Art. 45 – Autorităţile publice centrale competente, prin unităţile în subordine sau în coordonare, informează publicul, prin mijloace mass-media, asupra proiectelor şi activităţilor pentru care este necesară eliberarea certificatului privind calitatea solului.
	Articolul 45 devine articolul 42 se modifică şi va avea următorul cuprins: 

Art. 42. – Autorităţile publice centrale competente, prin unităţile din subordine sau aflate în coordonare, informează publicul, prin mass-media, asupra proiectelor şi activităţilor pentru care este necesară eliberarea certificatului privind calitatea solului.
Autor: Comisia pentru agricultură şi Comisia pentru administraţie
	Pentru corectitudinea redactării.

	59. 
	Secţiunea a 5-a

Obligaţiile persoanelor fizice şi juridice
	Secţiunea a 4-a

Obligaţiile persoanelor fizice şi juridice

	

	60. 
	Art.46 - (1) Utilizarea, conservarea şi protecţia solului constituie o responsabilitate a tuturor persoanelor fizice şi juridice care deţin sau utilizează, în baza unui titlu valabil, terenurile.

(2) Deţinătorii în baza unui titlu valabil, a terenurilor agricole şi silvice, precum şi utilizatorii acestora, prin a căror activitate se pot cauza schimbări dăunătoare ale caracteristicilor şi funcţiilor solului, au următoarele obligaţii:
a) să notifice anual sau, în cazul înstrăinării terenului, să obţină certificatul privind calitatea solului, potrivit prevederilor prezentei legi;

b) să respecte condiţiile privind menţinerea calităţii solului impuse în actele de reglementare emise de autorităţile competente pentru mediu;

c) să pună la dispoziţia organelor de inspecţie şi control toate informaţiile şi facilităţile necesare desfăşurării activităţilor acestora;

d) să îndeplinească, în totalitate şi la termen măsurile impuse prin actele de constatare încheiate de persoanele împuternicite cu activităţi de verificare, inspecţie şi control;

e) să asigure prevenirea, reducerea riscului de degradare şi combatere a schimbărilor solului, generate de propria lor activitate sau care ar putea fi cauzate de utilizările necorespunzătoare ale terenului, sau de aplicare a unor practici neconforme cu reglementările legale în vigoare;

f) să furnizeze, la solicitarea autorităţilor publice centrale competente, datele şi informaţiile pe care le deţin privind utilizarea şi calitatea solurilor.

(3) Persoanele juridice au, suplimentar faţă de obligaţiile prevăzute la alin.(2), următoarele obligaţii:

a) asigură şi actualizează permanent evidenţa privind utilizarea terenurilor deţinute printr-un titlu valabil, precum şi a calităţii solurilor conform legislaţiei în vigoare;

b) monitorizează permanent calitatea şi caracteristicile solurilor terenului deţinut în baza oricărui titlu valabil, pe suprafaţa căruia s-au desfăşurat activităţi cu impact semnificativ asupra solurilor.
	Articolul 46 devine articolul 43, se modifică şi va avea următorul cuprins: 

Art. 43. – (1) - Nemodificat 

(2) Deţinătorii în baza unui titlu valabil, ai terenurilor agricole şi silvice, precum şi utilizatorii acestora, prin a căror activitate pot cauza schimbări dăunătoare caracteristicilor şi funcţiilor solului, au următoarele obligaţii:

a) – Nemodificată 

b) – Nemodificată 

c) – Nemodificată 

d) – Nemodificată 

e) – Nemodificată 

f) – Nemodificată 

(3) – Nemodificat 

Autor: Comisia pentru agricultură şi Comisia pentru administraţie
	Pentru corectitudinea redactării.

	61. 
	Art. 47 - Persoanele juridice care prospectează, explorează sau exploatează resursele solului sau subsolului au obligaţii de protecţie a solului stabilite prin legislaţia specifică în vigoare.

	Articolul 47 devine articolul 44, se modifică şi va avea următorul cuprins: 
Art. 44. – Persoanele juridice care prospectează, explorează sau exploatează resursele solului sau subsolului au obligaţia de a proteja solul, stabilită prin legislaţia specifică în vigoare.
Autor: Comisia pentru agricultură şi Comisia pentru administraţie
	Pentru corectitudinea redactării.

	62. 
	CAPITOLUL VII
CONTROLUL ŞI INSPECŢIA PRIVIND GOSPODĂRIREA DURABILĂ ŞI CALITATEA SOLULUI
	Nemodificat 
	

	63. 
	Art.48. – (1) Controlul şi inspecţia privind gestionarea solurilor se realizează prin personalul împuternicit din cadrul unităţile specializate.
(2)  Procedura de control şi inspecţie se stabileşte prin normele metodologice de aplicare a prezentei legi. 

(3) Pentru terenurile administrate de instituţiile publice de apărare naţională, ordine publică şi siguranţă naţională, care au reglementări proprii, controlul şi inspecţia privind gestionarea solurilor se realizează prin personalul propriu împuternicit, în domeniile lor de activitate, conform atribuţiilor stabilite prin lege.

	Articolul 48 devine articolul 45 se modifică şi va avea următorul cuprins: 
Art.45. – (1) Controlul şi inspecţia privind gestionarea solurilor se realizează prin personalul împuternicit din cadrul unităţilor Gărzii Naţionale de Mediu.

(2) – Nemodificat 
(3) Pentru terenurile administrate de instituţiile publice de apărare, ordine publică şi siguranţă naţională, cărora le sunt aplicabile prevederi specifice, controlul şi inspecţia privind gestionarea solurilor se realizează prin personalul propriu împuternicit, în domeniile lor de activitate, conform atribuţiilor stabilite prin lege.
Autor: Comisia pentru agricultură şi Comisia pentru administraţie
	Pentru corectitudinea redactării.

	64. 
	CAPITOLUL  VIII
SANCŢIUNI
	Nemodificat 
	

	65. 
	Art.49. – (1) Constituie contravenţii şi se sancţionează după cum urmează următoarele fapte:

a) nerespectarea prevederilor art.48 alin.(2) şi (3) cu amendă de la 2.000 lei la 5.000 lei, pentru persoane fizice şi de la 20.000 lei la 50.000 lei pentru persoane juridice;

b) nerespectarea prevederilor art.40 alin.(3), art.42 alin.(3) şi art.46 alin.(4) cu amendă de la 5.000 lei la 10.000 lei pentru persoane fizice şi de la 30.000 lei la 60.000 lei pentru persoane juridice. 

(2)  Constatarea contravenţiilor şi aplicarea sancţiunilor se fac de comisarii Gărzii Naţionale de Mediu. 

(3) Contravenientul poate achita, pe loc sau în termen de cel mult 48 de ore de la data încheierii procesului verbal, ori, după caz, de la data comunicării acestuia, jumătate din minimul amenzii, agentul constatator făcând menţiune despre această posibilitate în procesul verbal de constatare a contravenţiei.

(4) Pentru terenurile administrate de instituţiile publice de apărare naţională, ordine publică siguranţă naţională, constatarea contravenţiilor şi aplicarea sancţiunilor se fac de persoanele împuternicite de acestea. 


	Articolul 49 devine articolul 46,  se modifică şi va avea următorul cuprins: 
Art.46. – (1) Constituie contravenţii şi se sancţionează cu amendă de la 2.000 lei la 5.000 lei, pentru persoane fizice şi de la 20.000 lei la 50.000 lei pentru persoane juridice, nerespectarea prevederilor art.43 alin.(2) şi (3).

(2) – Nemodificat 

(3) Contravenientul poate achita, pe loc sau în termen de cel mult 48 de ore de la data încheierii procesului-verbal, ori, după caz, de la data comunicării acestuia, jumătate din minimul amenzii prevăzute la alin.(1), agentul constatator făcând menţiune despre această posibilitate în procesul-verbal de constatare a contravenţiei.

(4) Pentru terenurile administrate de instituţiile publice de apărare, ordine publică şi siguranţă naţională, constatarea contravenţiilor şi aplicarea sancţiunilor se realizează de persoanele împuternicite de acestea. 

Autor: Comisia pentru agricultură şi Comisia pentru administraţie
	Pentru corectitudinea redactării.

	66. 
	Art.50. – Dispoziţiile art.49 referitoare la contravenţii se completează cu prevederile Ordonanţei Guvernului nr. 2/2001 privind regimul juridic al contravenţiilor, aprobată cu modificări şi completări prin Legea nr.180/2002, cu modificările şi completările ulterioare.
	Articolul 50 devine articolul 47, se modifică şi va avea următorul cuprins: 

Art.47. – Contravenţiilor prevăzute la art.43 le sunt aplicabile dispoziţiile Ordonanţei Guvernului nr. 2/2001 privind regimul juridic al contravenţiilor, aprobată cu modificări şi completări prin Legea nr.180/2002, cu modificările şi completările ulterioare.

Autor: Comisia pentru agricultură şi Comisia pentru administraţie
	Pentru corectitudinea redactării.

	67. 
	CAPITOLUL IX

DISPOZIŢII FINALE ŞI TRANZITORII
	Nemodificat 
	

	68. 
	Art.51. – Anexele nr.1 şi 2 fac parte integrantă din prezenta lege.
	Art. 48. – Nemodificat 
	

	69. 
	
	Anexa nr. 1 se modifică şi se anexează. 
Autor: Comisia pentru agricultură şi Comisia pentru administraţie
	Pentru corectitudinea redactării.

	70. 
	Art.52. – Autorităţile publice centrale competente au obligaţia, ca în termen de 12 luni de la intrarea în vigoare a prezentei legi, să elaboreze Normele metodologice de aplicare a prezentei legi, pe care le supune spre aprobare Guvernului.

	Articolul 52 devine articolul 49, se modifică şi va avea următorul cuprins: 
Art. 49. – Autorităţile publice centrale competente au obligaţia ca, în termen de 12 luni de la data intrării în vigoare a prezentei legi, să elaboreze Normele metodologice de aplicare a prezentei legi, pe care le supune spre aprobare Guvernului.
Autor: Comisia pentru agricultură şi Comisia pentru administraţie
	Pentru corectitudinea redactării.

	71. 
	Art.53. – Autorităţile publice centrale competente au obligaţia, ca în termen de 18 luni de la intrarea în vigoare a prezentei legi, să elaboreze Strategia naţională pentru protecţia solului, pe care o supune spre aprobare Guvernului.
	Articolul 53 devine articolul 50, se modifică şi va avea următorul cuprins: 
Art.50. – Autorităţile publice centrale competente au obligaţia ca, în termen de 2 ani de la data intrării în vigoare a prezentei legi, să elaboreze Strategia naţională pentru protecţia solului, pe care o supun spre aprobare Guvernului.
Autor: Comisia pentru agricultură şi Comisia pentru administraţie
	Pentru corectitudinea redactării.

	72. 
	Art.54. – (1) Prezenta lege intră în vigoare la 30 de zile de la data publicării  în Monitorul Oficial al României. 

(2) La data intrării în vigoare a prezentei legi se abrogă orice alte dispoziţii contrare.
	Articolul 54 devine articolul 51 se modifică şi va avea următorul cuprins: 
Art.51. – (1) Prezenta lege intră în vigoare la date de 01.12.2011. 
(2) La data intrării în vigoare a prezentei legi orice alte dispoziţii contrare se  abrogă.
Autor: Comisia pentru agricultură şi Comisia pentru administraţie
	Pentru corectitudinea redactării.


Anexa nr.1 

Definirea termenilor specifici 

Administrarea solului / Gestionarea solurilor - ansamblul de politici, măsuri, acţiuni şi lucrări privind utilizarea durabilă a solului, conservarea şi protecţia acestuia ca resursă naturală neregenerabilă, precum şi prevenirea şi limitarea/minimizarea activităţilor distructive pentru sol.
Autorităţi publice centrale competente - Ministerul Mediului şi Pădurilor şi Ministerul Agriculturii şi Dezvoltării Rurale.

Aviz/notificare privind gospodărirea solului - act tehnico-juridic care confirmă deţinătorului de teren cu orice titlu că poate să desfăşoare pe  un teren activităţi agricole, zootehnice şi silvice. Completare privind autoritatea care emite, actul stabileşte condiţiile în care se pot desfăşura activităţi de teren.

Bonitare economică/Notă de bonitare - notă (între 0 şi 100) care exprimă în mod convenţional potenţialul relativ de producţie al unui teren pentru o anumită plantă cultivată cu o tehnologie standard. Nota este evaluată pe baza caracteristicilor solului şi a condiţiilor de mediu. Valoarea poate depăşi 100  în condiţiile de irigaţii.

Certificat de calitate a solului - act tehnico-juridic care atestă calitatea solului la un moment dat, necesar la înstrăinarea terenurilor pe care s-a desfăşurat, se desfăşoară sau se vor desfăşura activităţi economice cu impact asupra solului.

Construcţia ecologică – procesul de creare artificială a unor ecosisteme în cadrul habitatului uman, în scopul sporirii confortului uman, producerii intensive de alimente, sau pentru asigurarea siguranţei sale biologice. 

Deţinător de teren – persoană fizică sau juridică care deţine în proprietate sau în folosinţă un teren în baza unui titlu valabil. 

Dezvoltare durabilă – reevaluarea constantă a dialogului om-natură şi solidaritatea între generaţii în procesul evoluţiei pluridimensionale a societăţii omeneşti. Principalele obiective constau în cunoaşterea economică, progresul social, protecţia mediului şi a resurselor naturale. 

Distrugeri irecuperabile ale solului -  producerea de efecte negative cu rol iremediabil asupra solului. 

Echilibru ecologic - ansamblul stărilor şi corelaţiilor dintre elementele componente ale unui sistem ecologic, care asigură menţinerea structurii, funcţionarea şi dinamica sa.

Evaluare – orice metodă utilizată pentru măsurarea, calcularea, modelarea, prognozarea sau estimarea prezenţei unui poluant în mediul geologic.

Evaluarea  riscului – este definită în Ordonanţa de urgenţă a Guvernului nr. 195/2005 privind protecţia mediului, aprobată cu modificări şi completări prin Legea nr. 265/2006, cu modificările şi completările ulterioare. 

Expert – persoana fizică sau juridică competentă într-un anumit domeniu, numită de un organ de stat sau de părţile interesate pentru a efectua o expertiză. 

Experţi sau organe de investigaţie – persoane fizice sau juridice care îndeplinesc sarcinile conform prezentei legi, posedă cunoştinţele necesare unui expert, atestate de autorităţile publice centrale competente, conform legislaţiei în vigoare, prezintă încredere pentru astfel de sarcini şi dispun de echipamentul necesar corespunzător. 
45
Funcţiile solului sunt:

a) funcţii culturale/de arhivă - istoria naturală şi istoria culturală a societăţii umane; 

- mediu cultural pentru populaţie şi activităţi umane - patrimoniu geologic şi arheologic;

b) funcţii ecologice:
- mediu fizic pentru dezvoltarea şi conservarea biodiversităţii solului - mediu fizic pentru populaţie;

- componentă vitală a ecosistemelor naturale sau antropice;  

- mediu pentru descompunere, reglare şi restaurare a echilibrului ecologic ca urmare a proprietăţilor de depozitare, filtrare, tamponare şi transformare a substanţelor, nutrienţilor şi, mai ales, de protecţie a apei freatice;

- rezervă genetică;

- reglarea compoziţiei atmosferei şi hidrosferei prin participarea la circuitul substanţelor chimice şi apei;

- geotermă, protectoare pentru relief;

- tampon pentru variaţii bruşte de climă, aciditate etc.

c) funcţii energetice:
- acumularea de energie chimică şi transfer de substanţe şi energie între geosfere;

- absorbţie şi căldură (radiaţie solară) şi propagarea ei în atmosferă.

d) funcţii socio-economice:
- sursă de materii prime;

- sursă de cărbune/ materie organică;

- mediu fizic pentru aşezări umane, desfăşurarea activităţilor umane socio-economice şi infrastructuri ale societăţii umane necesare - mijloc de producţie agricolă şi forestieră/ producţie de biomasă;

- GIS - Sistem Informaţional Geografic.

Gospodărirea solului -   ansamblul activităţilor de utilizare, conservare, protecţie a resursei naturale de sol, pentru satisfacerea nevoilor sociale şi economice, precum şi activitatea de prevenire şi combatere a acţiunilor de degradare sau contaminare a solului. Activităţile care, printr-un ansamblu de mijloace tehnice şi măsuri legislative, economice şi administrative, conduc la utilizarea, conservarea/menţinerea calităţii/funcţiilor solului pentru satisfacerea nevoilor sociale şi economice şi la protecţia împotriva poluării acestei resurse naturale, precum şi la combaterea acţiunilor distructive ale apelor. 
Natura 2000 – reţea europeană de zone naturale protejate care cuprinde un eşantion reprezentativ de specii sălbatice şi habitate naturale de interes comunitar. 
Perimetre afectate - areale de terenuri, înregistrate cadastral/stabilite prin acte normative, ale căror soluri sunt afectate de eroziune, scăderea conţinutului de materie organică şi elemente nutritive, compactare, acidifiere, salinizare, deşertificare, alunecări de teren.

Perimetre poluate:
1.Chimic:
a) proprietăţi imobiliare în care sunt amplasate instalaţii scoase din uz, precum şi alte proprietăţi imobiliare în care au fost manipulate substanţe dăunătoare solului sau celorlalte componente ale mediului, tratate, depozitate sau îngropate, deşeuri şi/sau reziduuri, respectiv foste terenuri de degajare a deşeurilor şi/sau reziduurilor;

b) proprietăţile imobiliare care deţin instalaţii scoase din folosinţă şi alte proprietăţi imobiliare în care au fost manipulate substanţe dăunătoare solului, mediului înconjurător; 
c) orice alte areale de terenuri ale căror soluri sunt poluate chimic datorită diverselor activităţi socio-economice şi sunt dăunătoare sănătăţii, supravieţuirii sau activităţilor oamenilor sau celorlalte organisme vii.

2. Biologic: orice arie corespunzătoare unei suprafeţe de teren poluată biologic sau pe care a fost sau este amplasată o sursă de poluare biologică.

3. Radioactiv: areale de terenuri sau proprietăţi imobiliare poluate cu substanţe radioactive, datorită diverselor activităţi socio-economice din cadrul ciclului combustibilului nuclear sau al altor activităţi de cercetare, industriale, medicale, care folosesc sau generează surse radioactive de mare activitate.

Perimetre de ameliorare - areale de terenuri cu soluri grav deteriorate, precis delimitate şi definite, potrivit reglementărilor legislative în vigoare, care fac sau trebuie să facă obiectul unor proiecte speciale de restaurare, reabilitare sau reconstrucţie ecologică a solurilor, terenurilor şi peisajului.

Perimetre degradate: areale de terenuri ale căror soluri prezintă schimbări dăunătoare/negative în caracteristicile lor fizice, chimice sau biologice care afectează funcţiile solului şi, prin aceasta, sănătatea, supravieţuirea sau activităţile oamenilor şi celorlalte organisme vii.

Perimetre suspectate a fi contaminate: chimic, biologic, radioactiv 

1. Chimic: sunt perimetre în care s-au desfăşurat activităţi de depozitare a deşeurilor şi/sau reziduurilor, precum şi perimetrele industriale suspectate de schimbări dăunătoare asupra caracteristicilor fizice, chimice sau biologice ale solului care duc la afectarea dăunătoare a funcţiilor solului şi, respectiv, a sănătăţii, supravieţuirii sau activităţilor oamenilor şi celorlalte organisme vii.

2. Biologic:
a) terenuri pe care sunt depozitate deşeurile menajere sau zootehnice, reziduurile rezultate din industria alimentară şi care au încărcătură microbiologică crescută; 

b) terenurile afectate de apele reziduale zootehnice, nămolurile rezultate de la staţiile de epurare;

3. Radioactiv: areale de terenuri sau proprietăţi imobiliare poluate cu substanţe radioactive, datorită diverselor activităţi socio-economice din cadrul ciclului combustibilului nuclear sau a altor activităţi de cercetare, industriale, medicale, care folosesc sau generează surse radioactive de mare activitate.

Perimetre suspectate de degradare/ a fi afectate:  - areale de terenuri ale căror soluri manifestă tendinţe de schimbare dăunătoare/negative în caracteristicile lor fizice, chimice sau biologice care afectează funcţia solului şi, prin aceasta, sănătatea, supravieţuirea sau activităţile oamenilor şi celorlalte organisme vii.

Raport privind starea de calitate a solului - documentaţie tehnică elaborată de specialişti în domeniul ştiinţelor pedologice, persoane fizice sau juridice, care cuprinde valorile indicatorilor  privind starea şi calitatea solului.

Reabilitare ecologică – proces de recreare sau refacere a unui ecosistem în urma unei regresiuni ecologice, de către specialişti care dirijează procesul de refacere în forma originală a structurilor şi funcţiilor posedate anterior de ecosistemul dat sau grupul de ecosisteme. 

Reabilitarea terenurilor degradate - lucrări de refacere a terenurilor afectate de eroziune, stabilite în funcţie de cauzele care au condus la apariţia şi desfăşurarea proceselor de eroziune.

Reconstrucţie ecologică – proces de reconstruire a unui nou tip de ecosistem ecologic după distrugere şi/sau retrogresiunea ecologică a altuia. 

Reconstrucţie eco-pedologică a terenurilor degradate - ansamblul lucrărilor efectuate în vederea aducerii unui teren afectat, după remedierea acestuia, cât mai aproape de starea naturală.

Recuperare ecologică – stimularea proceselor spontane/regenerării naturale, desfăşurarea lor în cadrul şi conform legităţilor naturale, se desfăşoară lent, implică prezenţa obligatorie a unor fragmente ale ecosistemelor existente anterior şi nu necesită din partea oamenilor decât cheltuieli minime cu un consum energetic redus. 

Refacerea ecologică a terenurilor contaminate – ansamblul măsurilor de curăţire, remediere, reconstrucţie ecologică. 

Regenerare naturală – proces de redresare ecologică a cărei desfăşurare se petrece fără intervenţia omului (care durează minimum 2-3 ani, dar cel mai adesea peste 20 de ani), dacă desfăşurarea sa are loc în condiţii normale, naturale, de refacere a structurilor şi funcţiilor unui ecosistem afectat de cauze naturale sau antropice. 

Remediere ecologică – proces de vindecare a unor sisteme ecologice afectate grav de impact natural şi antropic folosind, în mod deliberat, un complex de mijloace fizice, chimice şi biologice. 

Remedierea terenurilor degradate:

a) eliminarea sau reducerea cauzelor şi efectelor dăunătoare asupra terenurilor/solului;

b) prevenirea sau reducerea migrării poluanţilor fără eliminarea poluanţilor înşişi, respectiv, asigurarea măsurilor de limitare a poluării solului şi celorlalte elemente ale mediului;

c) eliminarea sau reducerea schimbărilor dăunătoare asupra caracteristicilor fizice, chimice sau biologice ale solului;

d) restabilirea funcţiilor solului corespunzător cu cerinţele necesare asigurării utilizării durabile a solului.

Restaurarea ecologică – proces care constă în desfăşurarea unor procese naturale sau dirijate de om, procese care vizează eliminarea consecinţelor negative ale proceselor de retrogresiune ecologică şi de refacere a funcţionalităţii ecosistemelor în curs de degradare. Restaurarea ecologică îmbracă diferite forme: regenerarea naturală, recuperare ecologică, reabilitare ecologică, reconstrucţie ecologică, remediere ecologică, construcţie ecologică. Activităţi de restaurare ecologică a mediului: reîmpădurrirea, refacerea terenurilor degradate (stoparea eroziunii, refacerea terenurilor afectate de lucrări de construire a căilor de comunicaţie afectate de lucrări hidrotehnice, refacerea terenurilor în locul carierelor, terenuri afectate de exploatarea petrolieră), recopertări cu vegetaţie, refacerea bonităţii terenurilor, biosolubilizarea unor metale grele din minerul sărac sau steril, introducerea de noi specii de plante sau de animale. 

Restaurarea terenurilor degradate - ansamblul măsurilor de restaurare a echilibrului ecologic prin lucrări de reabilitare, remediere, reconstrucţie eco-pedologică a terenurilor degradate.

Restricţii de utilizare/limitări de folosinţă sau stabilirea unor condiţii în care pot fi utilizate terenurile - măsurile care previn deteriorarea caracteristicilor fizice, chimice sau biologice ale solului în scopul menţinerii în folosinţă durabilă a solului. Stabileşte prin definiţie cui se aplică restricţia terenurilor, perimetrelor sau arealelor. 

Retrogresiune ecologică – înrăutăţirea structurală şi funcţională a stării ecosistemelor în urma unor impacte negative, provocate de cauze naturale sau artificiale/antropice. 

Risc major – probabilitatea apariţiei imediate sau întârziate a unor pericole grave asupra sănătăţii oamenilor şi/sau mediului. 

Risc natural – probabilitatea ca un anumit efect negativ al unui fenomen natural să se producă într-o anumită perioadă de timp în anumite condiţii. 

Schimbarea dăunătoare solului – schimbarea care produce efecte periculoase şi prejudiciabile asupra funcţiilor solului. 
Schimbarea dăunătoare pentru sol – efectele dăunătoare sau nedorite ale diverselor impacturi asupra funcţiilor solului, capabile să provoace riscuri, pericole, dezavantaje sau neplăceri apreciabile pentru societate. Perimetre suspectate de vreo afectare, terenurile suspecte de schimbări dăunătoare pentru calitatea solului. 

Sistem naţional de monitorizare a calităţii solurilor – sistemul naţional de supraveghere, evaluare, prognoză, avertizare şi intervenţie operativă cu privire la starea calităţii solurilor agricole şi silvice.

Spaţiu  rural - zona aparţinând comunelor, precum şi zona periurbană a oraşelor sau municipiilor, în care se desfăşoară activităţi economice şi sociale, cu respectarea prevederilor legislaţiei în vigoare, activităţi încadrate în următoarele domenii economice:


a) producţie agricolă şi/sau zootehnică, silvică, de pescuit şi acvacultură;


b) procesarea industrială a produselor agricole, silvice, piscicole şi de acvacultură, precum şi activităţi meşteşugăreşti, artizanale şi de mică industrie;


c) servicii de turism şi de agrement rural.

Sol -  stratul superior al crustei terestre, compus din particule minerale, materie organică, apă, aer şi organisme vii. Este interfaţa din pământ/suprafaţa uscatului Terrei, aer şi apă şi găzduieşte cea mai mare parte a biosferei. Sol - corp (sistem) natural dinamic alcătuit din compuşi solizi minerali şi organici, apă, aer şi organisme vii, care reprezintă un mediu pentru dezvoltarea plantelor. Constituie interfaţa dinte   scoarţa terestră, atmosferă, hidrosferă şi biosferă prin care se intermediază schimbul de substanţe şi energie între acestea.

Studiu eco-pedologic -  efectuarea de analize, cercetarea calităţii solului şi menţinerea/exercitarea funcţiilor solului finalizată prin întocmirea unei documentaţii tehnice eco-pedologice pentru un anume teren/perimetru pe care s-a desfăşurat, se desfăşoară sau se va desfăşura o activitate agricolă, zootehnică sau silvică cu impact asupra solului.

Titlu valabil - document care stabileşte dreptul de proprietate al unei persoane asupra terenului.

 Utilizare durabilă – folosirea resurselor regenerabile într-un mod şi o rată care să asigure aceleaşi resurse generaţiilor viitoare. 

Utilizator de teren – persoana fizică sau juridică care deţine şi/sau utilizează un teren, în baza unui titlu valabil încheiat în forma autentică. În acest caz, proprietarul îşi rezervă dreptul de a certifica anual modul de folosinţă a terenului şi de a-şi da acordul cu privire la folosinţa terenului, iar utilizatorul are obligaţia de a comunica proprietarului intenţia sa cu privire la modul de utilizare a terenului. 

Zone de risc natural – arealul expus unui risc natural, delimitat în suprafaţă şi în adâncime.

Anexa nr.2

CENTRELE REGIONALE

PENTRU GESTIONAREA RESURSELOR DE SOL 

1. Centrul pentru Gestionarea Resurselor de Sol – Universitatea de Ştiinţe Agricole şi Medicină Veterinară - Bucureşti:

a) OSPA – Ilfov, Giurgiu;
b) OSPA – Argeş;
c) OSPA – Dâmboviţa;

d) OSPA – Brăila; 

e) OSPA – Buzău; 

f) OSPA – Prahova;

g) OSPA – Călăraşi;

h) OSPA – Constanţa;

i) OSPA – Teleorman;

j) OSPA – Ialomiţa;

k) OSPA -Tulcea. 

2. Centrul pentru Gestionarea Resurselor de Sol – Universitatea de Ştiinţe Agricole şi Medicină Veterinară a Banatului:

a) OSPA – Timiş;

b) OSPA – Arad;

c) OSPA – Hunedoara; 

d) OSPA – Gorj; 

e) OSPA – Mehedinţi;

f) OSPA – Vâlcea;

g) OSPA – Dolj;

h) OSPA – Olt.

3. Centrul pentru Gestionarea Resurselor de Sol – Universitatea de Ştiinţe Agricole şi Medicină Veterinară - Cluj-Napoca:

a) OSPA – Cluj;

b) OSPA – Mureş;

c) OSPA – Maramureş; 

d) OSPA – Bihor; 

e) OSPA – Alba;

f) OSPA – Braşov;

g) OSPA – Satu Mare;

h) OSPA – Sibiu;

i) OSPA – Sălaj;

j) OSPA - Harghita. 

4. Centrul pentru Gestionarea Resurselor de Sol – Universitatea de Ştiinţe Agricole şi Medicină Veterinară „Ion Ionescu de la Brad”- Iaşi:

a) OSPA – Iaşi;

b) OSPA – Neamţ;

c) OSPA – Bacău; 

d) OSPA – Botoşani; 

e) OSPA – Suceava;

f) OSPA – Vaslui;

g) OSPA – Vrancea;

h) OSPA – Galaţi.

